Ўзбекистонда доллар курси ўсиши қачонгача давом этади? — Sof.uz\n10.08 21:54 9 Таҳлил\nИқтисодий ривожланишга кўмаклашув маркази раҳбари, иқтисодчи Юлий Юсупов Ўзбекистонда АҚШ доллари курсининг кескин ошиб кетиши сабаблари борасида ўз фикр-мулоҳазаларини билдирди, дея хабар бермоқда «Kun.uz». Қуйида экспертнинг фикрлари билан тўлиқ танишиш мумкин.\nМени доллар курси кўтарилиши сабабли ижтимоий тармоқларда бошланган ваҳима ҳайрон қолдирмоқда:\nГўёки янги тарихимизда алмашув курсининг бундан каттароқ сакраши бўлмагандек. Ҳаттоки 2017 йил сентябридаги девальвация каби мисолни назарда тутаётганим йўқ. Либерализациягача доллар қора бозорда қанчалик кўтарилганини ёдимиздан чиқариб қўйдик шекилли.\nГўёки 2017 йил сентябригача биржа курси 10 минг сўмлик «психологик кўрсаткич»дан ошмагандек. Бизга импорт маҳсулотлар нархини худди шу курсда ҳисоблашмаганди. Энди эса 10 минг сўмлик кўрсаткич худди охирзамондек туюлмоқда. Зеро бу кўрсаткични бир неча йил аввал қайд этганмиз.\nГўёки бозор алмашув курси бошқа давлатларда, айниқса собиқ СССРдаги қўшниларимизда кўтарилмаётгандек. Уларда ошмоқда, бизда нима учун ошмаслиги керак?\nАсосий сабаб — ортиқча пул массаси эмиссияси. Валюта бозорида ҳам бошқа бозорлардаги сингари талаб ва таклиф қонуни амал қилади: агарда иккита маҳсулот бир-бири билан алмаштирилаётганида бир маҳсулот иккинчисига нисбатан кўпроқ таклиф қилинса, у ҳолда биринчисининг нархи иккинчисига нисбатан тушади. Агарда сўмнинг ортиқча массаси эмиссияси тезлиги бошқа валюталар эмиссиясиникига нисбатан ошиб кетса, у ҳолда сўмнинг бошқа валюталарга нисбатан қиймати пасаяди.\nНима учун фақат «тахминий ўзгаришлар» ҳақида гапириш мумкин. Чунки алмашув курсига ортиқча пул массасидан ташқари, бошқа омиллар: импортга бўлган талабнинг ўзгариши, меҳнат мигрантларидан келадиган валюта, кредит ва хорижий инвестициялар ҳамда савдо шерикларимизнинг валюта курсларидаги ўзгаришлар ҳам таъсир кўрсатади. Шу боис инфляция даражаси – бу алмашув курсининг ҳозирги ва келажакдаги ўзгаришларининг тахминий мўлжали ҳисобланади.\nБизда ҳозир инфляция даражаси қандай? Масалан, Статистика қўмитаси маълумотига кўра, 2018 йилда 14,3 фоиз бўлган. Бу рақам тақрибий. Аммо у рақамлар ҳақида сўзлайди.\nКейинги йил давомида сўм қанчалик қадрсизланди? Бир йил аввал 1 доллар расмий курс бўйича 7765 сўм эди. Бугун — 8705. Ўсиш қандай? Атиги 12 фоиз. Бу оз. Сўм янада кўпроқ қадрсизланиши керак эди! Айниқса, аввалги йилда у деярли қадрсизланмагани ҳисобга олинса. Эслатиб ўтаман, 2017 йил сентябрда (валюта бозори либераллаштирилганидан кейин) доллар нархи 8094 сўм эди. Сўм икки йил ичида қанчалик қадрсизланди? 7,5 фоиз! Бу мамлакатдаги ҳақиқий инфляция ҳисобга олинадиган бўлса, кулгили рақам.\nТалаб ва таклиф қонунини алдашга уриниб бўлмайди. Бозорни алдаб бўлмайди. Эртами-кечми мувозанат нуқтасига қайтишга тўғри келади. Йиғилиб қолган инфляцияни ҳисобга оладиган бўлсак. Биз бу нуқтага ҳали етиб келмадик. Яъни қисқа муддатли даврда агарда Марказий банк аралашмайдиган бўлса (шундай бўлишига умид қиламиз), доллар яна ошади.\nҲозирги девальвация импортнинг қимматлаши, натижада эса ҳажми қисқаришига олиб келади. Бошқа томондан, бу экспортчилар учун манфаатли. Натижада экспорт ўсишини кутиш мумкин (табиийки, мавсумий ўзгаришларни ҳисобга олган ҳолда).\nУзоқ муддатли режада доллар курси ортиқча пул эмиссияси муаммосини ҳал қилмагунимизча ўсишда давом этади. Айнан у инфляция ва девальвацияни вужудга келтиради. Молия тизимимизни мустаҳкамлашни истасак, унинг мустаҳкам эмаслиги сабабларини бартараф этишимиз лозим.\nОртиқча пул эмиссияси нимага боғлиқ — бу мавзу алоҳида суҳбатни талаб қилади ва бу борада мақолаларим чоп этилган. Унинг фискал сиёсат соҳасида ҳам, пул-кредит сиёсати соҳасида ҳам сабаблари мавжуд.\n28.10 13:04 1053 Иқтисод\n14.10 11:26 2752 Ўзбекистон\n30.09 11:30 666 Иқтисод\n4.09 11:21 27 Ўзбекистон


Янги лойиҳа тақдири аввалгилариникидек бўладими?\n16 май 2021, Тошкент вақти: 00:36\nҚозоғистон президенти Нурсултон Назарбоев “Қозоғистоннинг 30 та корпоратив етакчиси” давлат дастури доирасидаги лойиҳани амалга тадбиқ этиш бошланишини маълум қилди.\nМазкур лойиҳа мамлакат иқтисодини модернизациялаш ҳамда маҳаллий компаниялар маҳсулотини халқаро бозорга чиқаришни кўзда тутади.\n“2015 йилга келиб Қозоғистон энг ривожланган 50 давлат сафидан ўрин олиши керак”, - деди Н.Назарбоев.\nЛойиҳа учун масъул бўлган “Ғазна” жамғарманинг инвестициялар бўлими менежери Серик Нурбек мамлакат иқтисоди равнақи йўлида амалга оширилаётган давлат дастури доирасидаги лойиҳа жуда муҳим аҳамиятга эга эканини билдирди.\n“Лойиҳанинг дастлабки босқичида Қозоғистондаги маҳаллий бизнес орасидан энг йирик 30 та компанияни танлаб олиш керак. Улар халқаро миқёсда рақобатлаша оладиган брендларга эга бўлишига эришиш олдимизга қўйган мақсадларимиздан биридир. Масалан, Япония иқтисодида катта роль ўйнайдиган йирик компаниялар мавжуд. Булар “Тошиба”, “Сони”, “Панасоник”. Қозоғистон ҳукумати ҳам маҳаллий бизнес вакилларидан фойдаланган ҳолда шундай йирик брендларга эга бўлган маҳаллий компанияларни ташкил этмоқчи. Ҳозир танловда иштирок этиши кўзланаётган 86 та лойиҳа танлаб олинди. Аммо биз уларни корпоратив етакчилар, деб айта олмаймиз. Улар ҳозирча юқори даражага етишгани йўқ. Ўз бизнесини қандай йўлга қўйиши келажакда уларнинг халқаро бозорга чиқа олиш ёки олмаслигини белгилаб беради”, - деди Серик Нурбек.\nМаҳаллий иқтисодчи Канат Беринтоев эса Қозоғистон ҳукумати катта умид боғлаётган мазкур дастур муваффақиятига ишончсизлик билан қарамоқда.\n“Биринчидан, “Ғазна” жамғармаси камида 100 миллион АҚШ долларига баҳоланган лойиҳаларнигина кўриб чиқади. Иккинчидан, бу дастурда иштирок этаётган компаниялар ишлаб чиқарадиган маҳсулотининг 30 фоизини экспорт қилиши керак. Менимча, Қозоғистон ҳукуматининг давлат дастури сунъий ишлаб чиқилган. Танловда иштирок этиши кўзланган маҳаллий компаниялар катта ютуққа эришишига ишончим комил эмас. Чунки агар Қозоғистон ёнилғи ресурслари, уран, металл бўйича халқаро бозорда ўз ўрнига эгалигини ҳисобга олмасак, бошқа йўналишлар бўйича мамлакат халқаро бозорда бирор нуфузга эга эмас. Биз 2015 йилга келиб ривожланган 50 давлатдан бирига айланамиз, энг ривожланган армияга эга бўламиз каби баландпарвоз гаплар Қозоғистон келажаги учун фойда бермайди. Аввал ишни амалда бажариш лозим. Қозоғистон кичик бир давлат сифатида жаҳон бозорида фақатгина углеводород хомашёси таъминотчиси сифатида танилиши мумкин”, - деди иқтисодчи.\nК.Беринтоев аввал ҳам ҳукумат бир неча лойиҳаларни амалга оширишга киришгани, аммо бирортасини эплай олмаганини эслатди.\n“Қозоғистон иқтисодиётини модернизациялаш стратегияси барбод бўлаётган пайтда кластер моделини йўлга қўйиш учун хориждан Постерни таклиф этишди. Аммо у ҳам ўз гонорарини олиб, Қозоғистондан жўнаб қолди. Чунки у таклиф этган режалари мамлакатда ишламаслигини билган. Ҳаттоки Постернинг туризм соҳасидаги таклифи ҳам Қозоғистон шароитида ишлагани йўқ. Кейин Н.Назарбоев “мамлакатнинг 50 та етакчиси” лойиҳасини йўлга қўйди. Бу лойиҳа ҳам қумга тушган сувдек изсиз кетмоқда. Энди Н.Назарбоев яна бир ўта оригинал режасини жамоатчилик ҳукмига ҳавола этмоқда. Ҳукуматимиз берган ваъдасини ҳаётга тадбиқ эта олмай, фақатгина баландпарвоз гаплардан нарига ўта олмаётир”, - деди Канат Беринтоев.\nҚозоғистон иқтисодини модернизациялаш қўмитасининг махсус комиссияси ҳозиргача жами 56 миллиард АҚШ долларига баҳоланган 86 та лойиҳани танлаб олди. Ҳар бир лойиҳанинг қиймати камида 100 миллион доллардир.\n“Қозоғистоннинг 30 та корпоратив етакчиси” лойиҳасида иштирок этаётган маҳаллий компанияларга биринчи босқичда ҳукумат томонидан кўмак кўрсатилиши режалаштирилган. Ҳар бир лойиҳада давлатнинг улуши 25 фоиз ва бир акциядан иборат бўлади.


Дапоксетин uz, виагра цена в рб\nкупить сиалис в екатеринбурге в аптеке\nженская виагра порошок серебряная лиса цена\nДапоксетин uz виагра купить в минске в аптеке\nЦГМФ нинг специфик фосфодиэстераза 5 турини (ФДЭ5) қайтувчан селектив ингибитори ҳисобланади.\nЖинсий қўзғалиш азот оксидининг маҳаллий ажралиб чиқишини чақирганида, тадалафил томонидан ФДЭ5 ни ингибиция бўлиши жинсий олатнинг ғовак танасида ц ГМФ нинг даражасини ошишига олиб келади.\nCYP3A4 нинг селектив ингибитори кетоконазол AUC ни 107% га оширади, рифампицин эса уни 88% га каайтиради.\nМахсус ўзаро таъсирлари ўрганилмаганлигига қарамай, ритонавир ва саквинавир каби протеаза ингибиторлари, шунингдек эритромицин ва итраконазол каби CYP3A4 ингибиторлари тадалафилнинг фаоллигини оширади деб тахмин қилиш мумкин.\nТадалафил теофиллиннинг фармакокинетикаси ва фармакодинамикасига клиник жиҳатдан сезиларли таъсир кўрсатмайди.\nСҚҚСИ ва моноаминоксидаза ингибиторларини бир вақтда қабул қилган пациентларда жиддий, баъзида ўлим билан якунланган реакциялар, шу жумладан гипертермия, мушаклар ригидлиги, миоклонус, вегетатив нерв тизимини ҳаётий муҳим аъзолар фаолиятининг кўрсаткичларини тез ўзгариши билан кечувчи беқарорлиги, шунингдек руҳий ҳолатини ўзгариши, шу билан бирга делирий ҳамда комагача зўрайиб борувчи кучли қўзғалишлар ривожланганлиги таърифланган.\nТадалафил эрекцияни ва жинсий алоқани самарали ўтишини яхшилайди.\n2,5 дан 20 мг гача бўлган дозалар диапозонида «концентрация-вақт» эгри чизиғи остидаги майдони (AUC) дозага пропорционал равишда ошади.\nПлазмадаги мувозанатли концентрациясига (Сss), препарат суткада 1 марта қабул қилинганида 5 кун давомида эришади. Тақсимланиш ҳажми (Vd) тахминан 63 л ни ташкил қилади.\nТерапевтик концентрацияларда тадалафилнинг 94% плазма оқсиллари билан боғланади. Соғлом шахсларда ичга қабул қилинганида тадалафилнинг ўртача клиренси соатига 2,5 л ни, ўртача ярим чиқарилиш даври (Т1/2) - 17,5 соатни ташкил қилади.\nCYP3A4 изоферменти иштирокида метаболизмга учрайди. Нофаол метаболитлар кўринишида асосан аҳлат билан (тахминан 61%) ва камроқ даражада сийдик билан (тахминан 36%) чиқарилади.\nдапоксетин где купить в оренбурге


Kun.uz`га COVID-19 касаллигига оид турли вазиятлар билан боғлиқ мурожаатлар келишда давом этмоқда. Улардан бирида Жиззах шаҳридаги оилавий поликлиника шифокори ўз ҳудудидаги ҳолат ҳақида ёзиб юборган.\n– Жиззах шаҳрида COVID-19 тарқалиши авжига чиқди. Ишхонамиздаги кўп шифокорларда инфекция аниқланди. Энг ёмони, шифохонамизда ҳимоя кийимлари умуман йўқ. Қўлқоп ва ниқобларни ҳам ўз маблағимизга сотиб оляпмиз. Бош шифокор бу масалада бизни эшитишни ҳам хоҳламайди.\nҲозирда мен учун ажратилган маҳалла ҳудудида 10та оила карантинга олинган. Боришга ҳам қўрқаман. Касаллар «бизни текширмайсизларми, қанақа шифокорсизлар» деб жанжал қилишади. Бошқа иложим йўқ ахир. Ҳимоя кийими бўлмагач, уларга яқинлашиш хавфли.\nЎз маблағимизга 55 минг сўмдан 2 марта ҳимоя кийимлари, ниқоб ва қўлқоп сотиб олдик. Ойлик иш ҳақим 1,2 млн сўм. Майли деб шу вақтгача рози бўлиб ишладик. Энди вазият жиддийлашмоқда.\nБизга ҳам хавфсизлигимиз учун ҳимоя воситалари беришсин. Мутасадди ташкилотларга бир неча бор қўнғироқ қилдик. Маблағ йўқ ҳозирча, дейишди.\nПоликлиникамизда 6 нафар ёш шифокор бор. Улар шифохонадаги ишларидан ташқари, ёши каттароқ бўлган шифокорларимизнинг ҳудудларига ҳам боришга мажбур бўлишяпти. Бизнинг шаҳар поликлиникаларига шифокорлар ҳам етишмайди. Иложи бўлса, тиббиёт йўналишида ўқиган ёш кадрлардан ёрдам кучлари жўнатилса, яхши бўлар эди.\nЭслатиб ўтамиз, Kun.uz аввал ҳам коронавирусга қарши курашга жалб этилган тиббиёт вакиллари зарурий воситалар билан таъминланмаётгани ҳақида бир неча марта хабар берган эди. Аммо ушбу мақолаларга муносабат билдирилганича йўқ.\n«Ҳеч бўлмаса ҳафтада бир марта тест олинса яхши бўлар эди» — Самарқандлик шифокорлар ўз соғлиғидан хавотирда


Тошкентда битта бино ичида жам бўлган ва 21 октябрь куни эрталаб соат 10 да эфирдан тўсатдан ғойиб бўлган Forum TV, TV-Markaz, NTT ва SOFTS каналлари раҳбариятига "лицензион шартларга риоя қилмаганлиги ва қайд қилинмаган пул оқимини ташкил этгани" юзасидан айбловлар илгари сурилган.\nТелеканалларнинг ёпилиши, кузатувчиларга кўра, Ислом Каримов ва ўзбек махсус хизматлари томонидан Гулнора Каримовага ўтказилаётган босимнинг бир парчасидир. Хусусан, Усмон Ҳақназаров тахаллуси остида мақолалар эълон қилиб келаётган муаллиф ўзбек расмийларининг бу босимини Гулнора Каримованинг хориждаги активларини Ўзбекистонга қайтариш уриниши ўлароқ изоҳлаган. Президентнинг тўнғич қизи дуч келаётган “кўнгилсизликлар” га бағишланмиш сўнгги мақоласида Ҳақназаров, жумладан, шу кунларда омма назаридан четлашган ўзбекистонлик медиамагнат Фирдавс Абдухолиқов махсус хизматлар томонидан сўроққа тутилгани ва Гулнора Каримовага қарши кўрсатмалар бериб бўлгани ҳақида ёзиб чиқди. Абдухолиқовнинг Каримова хонимга яқин бўлгани, ҳатто унинг “матбуот котиби” бўлгани иддао қилинади.\nForum TV, TV-Markaz, NTT ва SOFTS телеканаллари ёпилиши ортидан Гулнора Каримованинг Твиттердаги мухлислари унга ҳамдардлик изҳори ўлароқ “Ўзбекистон телеканалларида кўрадиган нарсанинг ўзи қолмаган”и ҳақида кўплаб твитлар қолдириб келмоқдалар.\nАфтидан, бу твитлар юзага келган “информацион бўшлиқ”ни тўлдиришга уринаётган ўзбек расмийларини ҳам бефарқ қолдирмаган. Ўзбекистонда янгидан ташкил этилаётган давлат телеканаллари октябрь ойида ёпилган ва нодавлат телеканали ўлароқ рўйхатдан ўтган телеканаллар ўрнини босишга қаратилгани тахмин қилинмоқда. Жумладан, кузатувчилар фикрича, “Наво” телеканали мусиқий дастурларни эфирга узатишга ихтисослашган TV-Markaz, “Кинотеатр” ва “Ҳудудлар” эса кино ва Ўзбекистоннинг турли жойларидан янгиликлар бериб боришга ихтисослашган NTT телеканали ўрнини қоплашга мўлжалланган.


Қонунда банклар учун тақиқланган ёки чекланган амалдаги фаолият йўналишлари такомиллаштирилган - Халқ сўзи\n12:16 11 Октябр 2019 Жамият\nРаҳим Шерқулов, Онлайн. Сенат ялпи мажлисида “Банклар ва банк фаолияти тўғрисида”ги Ўзбекистон Республикасининг Қонунига ўзгартириш ва қўшимчалар киритиш ҳақида”ги Қонун қизғин муҳокама қилинди.\nУшбу масала юзасидан маъруза қилган сенатор М. Джумагалдиев Қонунга киритилган ўзгартиш ва қўшимчалар билан мавжуд меъёрлар тубдан такомиллаштирилганини қайд этди.\nНатижада 44 та моддадан иборат амалдаги Қонун қўшимча талаблар ва меъёрлар билан тўлдирилиб, 12 та боб, 83 та моддадан иборат янги таҳрирда Қонунчилик палатаси томонидан қабул қилинган.\nБанклар ва банк фаолияти сифатида эътироф этиладиган операциялар мажмуи, молиявий операцияларга қўйиладиган талаблар янги таҳрирда, халқаро тажрибадан келиб чиққан ҳолда тўлдирилган.\nШунингдек, пул маблағларини омонатларга жалб этиш фаолияти билан шуғулланишга фақат банклар ваколатли эканлиги белгиланиб, банк омонатига ҳам таъриф берилган.\nБанклар учун таъқиқланган ёки чекланган амалдаги фаолият йўналишлари халқаро амалиёт ҳамда банк ва унинг мижозлари манфаатларидан келиб чиққан ҳолда қайта кўриб чиқилиб такомиллаштирилган.\nЖумладан,банклар фаолиятининг ўзига хослигидан келиб чиққан ҳолда мижозларга хизмат кўрсатишни яхшилаш мақсадида, банкларнинг ўз мулкини ва қарз олувчилар томонидан гаровга қўйилган мол-мулкни сотиши мумкинлиги ҳам назарда тутилган.\nМуҳокамалар якунида Қонун маъқулланди. Қайд этилганидек, ушбу ҳужжат банклар ва банк фаолияти қонунчилик асосларининг янада такомиллашувига, банк тизими ва иқтисодиётнинг жадал ривожланишига хизмат қилади.


ИнтерФУТБОЛ :: Про лига илк бор расман трансляция қилинади\nПро лига илк бор расман трансляция қилинади\nЎқиб улгурган бўлсангиз керак, Про лиганинг медиа ва тижорат ҳуқуқи масаласида УзРепорт билан келишувга эришдик. Бу икки томонлама манфаатли ҳамкорлик бўлади.\nСпорт-ТВ Суперлига учрашувлари сонини икки йил давомида кўпайтириб келди ва бугун барча учрашувларни жонли кўриш имкониятига эга бўлдик. 2021-22 йиллардан бошлаб эса энди сифат масалаларига ўтилади.\nПро лига билан бугун эришилган ҳамкорлик эса бизни янги босқичга олиб чиқади. Яъни, биз икки лига ўртасидаги жуда катта тафовутни босқичма-босқич камайтириб борамиз, лигалар савиясини бир-бирига яқинлаштирамиз. Про лига учун ҳомийлар топиш, Про лига мухлислари билан ишлаш каби масалалар кун тартибида бўлади. Пировардида, биз Ўзбекистон медиа бозорида ҳам талабни шакллантиришга эришамиз. Яъни, 2023-24 йилларга бориб бир-бирига рақобатчи бўлган камида икки телеканал қизиқишлари доирасида бўлишимиз мумкин. Бундан ҳамма — Спорт-ТВ, УзРепорт, ЎзПФЛ ва охир-оқибат футбол ютади.\nМана энди ЎзПФЛ 12 тадан жамоаси бор икки лига масаласини кун тартибига олиб чиқади ва уни клублар муҳокамасига қўяди. Агар бизда ҳар икки лига трансляция қилинса ва ҳар икки лиганинг ўз титул ҳомийси бўлса, нима учун рақобат ва маркетинг йўлида бу режа ҳақида ўйлаб кўрмаслик керак? Аввал ҳам айтганимиздек ЎзПФЛ бундан буён албатта клублар фикрини ҳам эшитади ва уларни таҳлил қилади. Мухлислар эса томошабоп ва рақобатга бой футбол кўришлари учун имкониятларнинг барчасини ҳисобга олиш керак бўлади. УзРепорт ва Спорт-ТВ билан ҳамкорлик бизга шу эшикларни очиши мумкин.\nИшонамизки, бизни олдинда ҳали кўп янгиликлар кутяпти. Биз нафақат пандемия даврида чемпионатни давом эттириш йўлида меҳнат қиламиз, балки келаси мавсумлар учун ҳам пойдеворни шакллантириб бораверамиз.


Раққоса асло ўйинчи эмас! - Zamin.uz\n01:14 / 30.10.2018\nРаққоса асло ўйинчи эмас!\nЎқиган китобларимнинг бирида мана шундай жумлалар бор эди. “Ҳар бир қийин, оғир машаққат ортида бир мукофот бордир” деб ёзилган эди. Ҳа, хақиқатдан ҳам ҳар бир инсон олдига мақсад қўйдими, унга бирдан етишиб қолмайди. Ўз мақсадлари йўлида тинмай харакат қилади, изланади. Қанчадан-қанча машаққатли йўлларни босиб ўтиб, қийинчиликларни енгиб, сўнг унга еришади. Мукофотини олади. Бизнинг ўзбек миллий рақс санъатимиз ҳам мана қанча машаққатли йўлларни босиб ўтди, қийинчиликларни бошидан ўтказди. Тарихда аёллар илк бор паранжисини ечиб, рақс туша бошлаган пайтларида одамлар уларни тошбўрон қилишган, хатто 13 ёшли Нурхон исмли қиз ўз акаси томонидан пичоқлаб ўлдирилгани хақида маълумотлар борки, уларни ўқиган инсон бизнинг миллий рақсларимиз шу даражага қандай қилиб етишганини фахмлаши қийин эмас. Ўтган асрда ижод қилган рақс санъатининг усталари Тамарахоним, Уста олим Комилов Юсуфжон қизиқ Шакаржонов Мукаррама Турғунбоеваларнинг тарихдаги мехнатлари самарасини мана биз кўриб турибмиз, биз гувоҳмиз. Улар хар бир махалла, туман қишлоқ овулма-овул юриб , ҳалқ орасидан кичик-кичик ўйинларни тўплаб, уларни тиклаб, бир тизимга қўйишди. Ўзбек рақс санъатини ишлаб чиқиб ,уни профессионал даражага кўтаришди. Ҳозирги кунда бу инсонларнинг изидан бориб, ўзбек миллий рақс санъатини севиб, уни ўрганиб, бутун дунёга тарғиб этаётган ёшлар, мана шу буюк инсонларнинг қолдириб кетган меросларини асраб авайлаб, ижро этиб келишмоқда .Лекин халқимиз орасида шундай бир санъатни тушунмайдиган, санъатга ёмон муносабатда бўладиган инсонлар хам бор. Айниқса рақс санъатини алохида эътироф этиш жоиздир. Масалан, ҳалқимизда баъзи бир инсонлар борки, улар рақсни ўйиндан, ўйинчини раққосадан фарқлай олмай, бу касб егаларига нисбатан нохақлик қилишмоқда. Ундайлар ҳатто рақс санъатини умуман касб даражасида кўришмайди. Масалан улар раққосаларни одам ўрнида кўрмай, уларга қўпол муносабатда бўлишаяпти. Мана шу инсонларнинг рақс санъатига бўлган тушунчасининг пастлиги, билимларининг камлиги, менимча уларни шу фикрга олиб келган. Лекин нега улар ўйлаб кўришмайдики, оддий ўйинчи билан профессионал раққосанинг ўртасида ер билан осмонча фарқи бор. Профессионал раққоса 5-синфдан рақс мактабига қабул қилинади, кейин коллеж, институтларда ўқиб, рақс санъати бўйича буюк устозлардан таҳсил олиб , ўзбек ансамбилларида, давлат катта тадбирларида иштирок этиб келишади, эрта-ю кеч тиним билмай ишлашади. Профессионал раққосалар инсоннинг гўзал бир ички кечинмаларини, дунёдаги жамики яхши ҳис туйғуларни, нафис хатти -харакатлар орқали тушунтириб беради инсонлар қалбига манашу санъати орқали кириб боради. Одамлар унга қараб бир олам завқ олади. Оддий ўйинчи эса бу ҳисларни асло бошидан кечирмай туриб, фақат ташқи харакатлари орқали одамларни ўзига махлиё қилмоқчи бўлади, машхурлик кетидан қувиб, ким нима таклиф қилса, қайерга деса бораверишади. Улар миллий рақс хореография кўчасидан ҳам ўтмаган хеч қандай рақс мактаби-ю институтларига ҳатто бориб ҳам кўрмаган, фақат ва фақат, ўз нафси, яъни пул топиш ва ўз-ўзини кўз-кўз қилиш мақсадида эътибор беринг, катта давраларда зиёлилар ўртасида ёки давлат тадбирларида эмас балки, тўйларда, клубларда, кўча кўйда пул топиб юриш учунгина ўйнашади. Сиз бундай ўйинчиларни раққоса дейишингиз жуда катта хатодир. Аксинча бизнинг миллий рақсимиз дурдоналарини ижро этаётган профессинал раққосалримизни ўйинчи деб аташингиз ҳам мутлақо нотўғри.\nБизнинг хореография олий мактабимизда тахсил олаётган бўлажак раққосалар манашундай инсонлар дастидан бундай муаммоларга кўпинча рўбаро келишмоқда.\n- Санъатнинг нонини ейиш қийин дейишади. Бу гаплар хақиқат экан. Биз рақс сохасидагилар учун бироз қийин. Айниқса кўчада юрган одамлар бизнинг бўлажак раққосалар эканлигимизни билишса , ёмон фикрда бўлиб, –эй бу оддий ўйинчи эканку дейишади. Албатта шунақа пайтларда кўнглим бироз оғрийди . Лекин бизни турли тадбирлардаги чиқишларимизни кўрганлар хурсанд бўлиб, ўзларига хордиқ олишади. Улар бизнинг санъатимиздан бахраманд бўлишади, томоша вақтида зақланиб ўтирашади-ю, кўча кўйда кўрганда негадр писанд қилишмайди, дейди 2-курс хареография жамоалари рахбари бўлими талабаси Зарина Турсунқулова.\nРеспубликамиз бўйича ягона хисобланган Тошкент давлат миллий рақс ва хоерография олий мактаби ҳам тарихда оддий мактаб студия бўлганлиги ва хозирги кунга қадар кўплаб йўлларни босиб ўтиб, катта бир олий даргохга айлангани жуда хам қувонарли холатдир. Профессинал раққоса ва раққосларни етиштириб чиқараётган олий мактабни ҳақиқий ижод маскани десак хечам адашмаймиз. У ерга фақат юрагида ўти бор , яратган томонидан бериладиган илохий қобилияти бўлган, ёшлар қабул қилинади. Ўйинчи деган сўз бу даргох учун мутлоқо бегона.\nМана шу масканда таълим олаётган хар бир талаба бу ерга ўз ҳохиши ва ўз истаклари, қобилияти ва истеъдоди орқалигина киради. Чунки хеч бир ота она фарзандини санъат сохасида ўқишига мажбур қилмайди. Бу унинг фақат ўз мехнати ва истеъдодига боғлиқ.\n- Биз хозирда оддий талаба бўлишимизга қарамай ўқишдан ташқари катта канцертларда, давлат тадбирларида тер тўкиб кунига 8 соатлаб машғулотлар қиламиз. Бизни соҳамиз қанчалик маъсулиятли эканини устозларимиз ва ўзимиздан бошқа хеч ким билмаса керак, дея гап бошлади 2-курс хореография жамоалари рахбари талабаси Абитдинова Хушноза.\n- Биласизми санъаткордан хечам ёмонлик чиқмайди. Шунингдек рақс санъати фидоийлари борки, мен уларга хавас қиламан.Улардек бўлишни истайман. Устозларимиз Мамура Эргашева, Ўғилой Мухаммедова, Роза Искандарова кабилар ўз касбининг фидоий устозлари. Улар мана неча йилдирки, касбларига содиқ. Миллий рақсларимиз бир-биридан чиройли ,гўзал харакатлардан таркиб топганки, биз ўз рақсларимизни қайерда ижро этмайлик , барча санъатимизга мафтун бўлади, дея гапини тўлдирди.\nМенимча рақс санъати худди спорт каби киши саломатлиги учун ҳам жуда фойдалидир. Бизнинг олий мактабда дарс бериб келаётган устозларимизнинг аксариятининг ёши улуғ, кекса бўлишига қарамай ҳали ханузгача бардам бақувват ва соғломдир. Улар бизларга ўргатаётган ҳар- бир харакатларни ўзлари кўрсатиб, ижро этиб беришадики, бошқа соҳа вакиллари бу жараённи кўришса , хайрон бўлиб қолиши табиий. –Нахотки шу ёшда бундай ҳаракатларни бемалол қила олса деб, қолади киши.\nРақс санъати – ҳалқимизнинг энг севимли санъат турларидан бири эканлиги хеч биримизга сир эмас . Аммо шундай бир санъатдан тушунчаси бўлмаган инсонлар бор эканки, рақсимиз ривожланишда тўсиқларга учрайверади. Ҳозир биринчи ўринда биз бу муаммоларга бархам бериш учун нима қилишимиз керак, деган савол кўндаланг туради. Ахир хар битта одамга раққоса бундай бўлади, ўйинчи эса бундай, раққосаларни хурмат қилинг, деб чиқа олмаймиз албатта! Бунинг учун инсонларнинг ёшлигидан санъатни севувчи , хурмат қилувчи қилиб тарбиялаш зарур .Бу ҳам оддий умумий гап бўлиб қолмаслиги керак. Мақоламни кимдир ўқийди кимдир эса йўқ . Ўйлаб қолдим нима қилсак, бу каби муаммолар ўз ечимини топади? Менинг фикрим ва таклифим шуки, ўзбек рақс санъатини худди мусиқа фани сингари мактабларда фан сифатида дарсларга киритиш лозим 5-синфдан барча мактабларда бизнинг ўзбек миллий рақсимиз тарихи ,унинг намоёндалари ҳақида ўргатилиб борса, инсонларда болаликдан бу касбга нисбатан тушунча пайдо бўлади. Энг асосийси улар санъатни севувчи , бўлиб етишади. Бундай инсонлар эса келажакда санъатимизнинг ривожланишига ўз ҳиссаларини қўшишга ҳаракат қилишади. Чунки улар худди биз каби рақс санъати рухида тарбияланади. Шуни ҳам айтиб ўтишимиз жоизки, мана ҳозирги кунда барча соҳада ривожланишлар кузатилаяпди, юртимиз равнақи кундан-кунга, йилдан йилга, ошиб бораяпди. Бунда албатта раққосаларнинг ҳам ўрни бор. Ҳар бир байрам, ҳар бир тадбир ёки фестиваллар танловлар борки раққосаларсиз ўтмайди. Биз ўзбек халқи буни тушуниб етишимиз, раққосаларнинг топаётган нони халол эканлигини чуқур англаши даркор.\nЮқорида айтиб ўтганимдек, ҳар бир қийин оғир машаққат ортида буюк бир мукофот бордир. Раққосалар мана шундай қийин вазиятларда хам ўз касбидан воз кечмай одамларнинг гап сўзларига этибор бермай гўзал рақсларни ижро этиб, харакат қилишда, ўрганишда давом этаётган экан, уларни олдинда катта ютуқлар мукофотлар кутиб турган бўлса ажаб эмас!\n2-курс “Санъатшунослик” бўлими талабаси\n31-10-2016, 14:19, Ҳаёт тарзи\nВақт ҳақида ажойиб тавсиялар\n31-10-2016, 14:15, Ҳаёт тарзи\n26-10-2016, 19:04, Ҳаёт тарзи\n20-10-2016, 18:36, Ҳаёт тарзи\n17-07-2016, 15:01, Ҳаёт тарзи\n26-04-2016, 15:46, Ҳаёт тарзи\nЯнгиликлар » Ҳаёт тарзи » Раққоса асло ўйинчи эмас!


Қирғизистон: ёшлар анъанавий “енгил банг” бўлган носвойни борган сари кўп истеъмол қилмоқдалар - Фарғона.Ру ахборот агентлиги\n22.10.2006 20:06 msk\nАлла Пятибратова, Ўш шаҳри\nЎш вилоятидаги 3972 ўқувчини қамраб олган аноним сўров – ижтимоий тадқиқот натижаларига кўра, ўсмирларнинг 38 фоизи сигарет чекади, 42 фоизи алкоголь таъмини билади, 1,6 фоизи гиёҳванд моддалар билан таниш, 2 фоизи носвой чекиб кўрган ёки доимий равишда чекади.\nФақат икки фоиз болагина тили тагига носвой ташлар экан – бу кўп эмасдек кўринади. Аммо бу ерда кишини хушёр торттирадигани тенденциядир: медикларнинг ишонтиришларича, бу тамаки маҳсулотини истеъмол қилувчи кишилар сони доимий равишда, энг аввало, ёш эркаклар ва ўсмирлар ичида ўсиб бораётган экан.\n- Маълумки, ўғил болалар ўз оталари ва катта акаларига тақлид қилишга интиладилар. Носвойни ҳам сигарет чекиш, алкоголли ичимликлар ичиш каби мақсад билан – ўзини мустақил одам ўлароқ ҳис қилиш ва атрофдаги одамлар кўзида каттароқ кўриниш учун истеъмол қила бошлайдилар, - деб ҳисоблайди Ўш вилоят наркологик диспансери ўсмирлар бўлими мудираси Лариса Кацура, - Кўпчилик ўсмирлар носвойни мутлақо беозор нарса, деб билади ва носвойнинг нақадар ёмонлиги уларнинг хаёлига ҳам келмайди.\nЛариса Кацура ўзбекистонлик онкологларнинг маълумотларини келтирди: оғиз бўшлиғида ва бўғизда юзага келувчи саратон 80 фоиз ҳолларда узоқ муддат носвой чекишдан келиб чиқар экан. Бундан ташқари, бунда тишлар емирилади, сўлак безлари ва ошқозон-ичак фаолияти бузилади, ошқозон яраси ҳосил бўлиши мумкин ва ҳаказолар. Носвой психотроп модда сифатида ўсмирларнинг психик ривожланишига ҳалокатли таъсир кўрсатади – улар ўзларини тута олмайдиган бўлиб қоладилар, уларнинг хотиралари заифлашади.\nБироқ, Қозоғистон, Ўзбекистон ва Қозоғистон мутахассислари анчадан буён носвойнинг хавфли эканини таъкидлаб келаётганларига қарамай, у сотиш маън этилган маҳсулотлар рўйхатига киритилмаган. Унга ҳатто “Чекишга қарши кураш тўғрисидаги қонун”да ҳам эътибор қаратилмаган.\n- Мен эркаклардан бу яшил зўлдирчаларни тиллари тагига солган пайтда нима ҳис этишларини сўраганимда, уларнинг кўпчилиги бунинг ёқимсиз ҳис қўзғатишини тан олгандилар, - дейди Лариса Кацура. – Оғиз бўшлиғида кучли ачишиш бошланади ва кўп сўлак ажраб чиқа бошлайди, бош оғирлашади, айланади, тана мускуллари бўшашади. Агар носвой доналари ёки тупук ютиб юборилса, кўнгил айниши ва ич кетиши юзага келади.\nЯқинда Қирғизистон Миллий Фанлар академияси Тиббиёт муаммолари институтининг Жанубий бўлими ушбу модданинг яна бир хусусиятини аниқладилар.\n- Бизга бепуштликдан арз қилган эркаклар тез-тез мурожаат қилиб турадилар. Бунинг сабабларини ўрганишга киришар эканмиз, биз Ўш шаҳри ва Қорасув туманида истиқомат қиладиган фарзанд кўриш салоҳиятига эга 50 эркакни ҳар томонлама тадқиқ қилдик, - дейди институт директори, тиббиёт фанлари номзоди Ракманбек Тўйчуев. – Натижада бизнинг назарий тахминларимизни тасдиқлаган маълумотларга эга бўлдик: носвой чекиш кўп ҳолларда эркакларнинг бепуштлигига сабаб бўлар экан.\nКимдир бунга эътироз билдириши мумкин: маҳаллий аҳоли доим носвой чеккан, аммо ҳеч ким бепуштликдан нолимаган. Бироқ авваллари носвойни кўпроқ ёши анчага бориб қолган, фарзанд кўриш зарурати ҳақида ўйламай қўйган эркаклар чекардилар. Охирги йилларда носвойга ёш йигитлар ва ҳатто ўсмирлар ҳам ружу қўйганлар.\n- Носвой, шубҳасиз, заҳарли модда бўлгани учун уни истеъмол қилишни токсикомания, дея тан олиш жоиз, - деб ҳисоблайди Лариса Кацура. – Авваллари мактабга борган барча болалар катталар томонидан кўпроқ назорат қилинардилар, уларга носвой билан “ўйнашиш”га рухсат бермасдилар. Аммо ҳозир назоратсиз болалар кўпайиб кетди. Бунинг устига бугунги кунда истаган нарсани – ароқми, сигаретми, банг моддасими ёки носвойми – ҳеч бир муаммосиз харид қилиш мумкин.


Ҳайдар Муҳаммад асарлари, китоблари\nҲайдар Муҳаммад *\nҲАЙДАР МУҲАММАД, шоир ва драматург, «Дўстлик» ордени соҳиби (2014 й.), Ўзбекистон Ёзувчилар уюшмасиниг аьзоси (1978 й.), Ўзбекистон Республикаси Турон Фанлар Академиясининг ҳақиқий аьзоси, Академик (2017 й). 1936 йил 1 апрелда Тошкентда туғилган.\nНизомий номидаги ТДПУнинг Ўзбек тили ва адабиёти факультетини битирган. Асосий иш жойлари: Ўзбекистон Телерадиокомпаниясида – Муҳаррир, Катта муҳаррир, Бўлим бошлиғи. Ўзбекистон Республиаси Маданият вазирлигида Репертуар редакцион таҳририяти коллегия аьзоси (муҳаррир). Ўзбек Миллий Академик драма театрида Драматурглар билан ишлаш ижодхонасининг раҳбари (Адабий эмакдош эмас). Ўзбекистон Давлат Саньат ва Маданият институтида катта ўқитувчи.\nАйрим асарлари рус, инглиз, тожик, қорақалпоқ тилларига таржима қилинган. Унинг «Тошкентнинг нозанин маликаси» саҳна асари МДҲ Давлатларининг 1978 йил Москва танловида «Фахрий Диплом» билан тақдирланган.\nҲ. Муҳаммаднинг «Хотинлар «ГАП»идан чиққан ҳангома» асари асосидаги «Темир эркак» бадиий филми 1994 йили Пьхенян шаҳрида Осиё мамлакатлари Кино фестивалида ғолибликка эришган. Ва барча фестивалда қатнашганлар илтимосига биноан ўз мамлакатларида намойиш қилишга ижозат берилган. Унинг «Сойиб Хўжаев хангомалари» китоби 2001 йилда Ўзбекистон Республикаси танловида ғолиб бўлган.\nҲ. Муҳаммаднинг 200 га яқин шеьрларига ўзбек, рус, поляк ва турли миллат бастакорлари томонидан мусиқалар басталанган. Улардан бири Поляк композитори Севирин Краевский куй басталаган, «Ўрмонларга қўнар оқшом» қўшиғи 1973 йили Полшанинг Сопот шаҳрида ўтган Умум Европа қўшиқ фестивалида ғолиб қўшиқлардан бири бўлган. Қарийиб 45 йилдан бери бутун дунёда куйланади. Ўзбекнинг «Ялла» ансамблида ҳам Фарруҳ Зокиров ижросида шунча йиллардан бери куйланиб келинади. Ўзбекистонда тўй қўшиғига айланиб кетган. 2017 йил 8 декбрда «Конститутциямизнинг 25 йиллиги»га бағишланган Ҳукумат концертида ҳам ижро этилди. Бундан ташқари Насиба Абдуллаева ижросидаги «Самарқанд», «Севги баҳори» қўшиғи 33 йилдан бери куйланади.\nҲайдар Муҳаммаднинг болалар адабиётига қўшган ҳиссаси ҳам эътиборга лойиқ.\nТабассум Шоший айтган ҳангомалар 3-жилд (2016)\nКатталар ва болалар қўшиқлари 2-жилд (2014)\nБобурнинг йигитлиги 1-жилд (2013)\nМулла Табассум Шоший (2012)\nҲикматлар ўйладим (2009)\nСценарист шеберлиги (2009)\nСценарийнавислик маҳорати (2009)\nБахт эшиги (2009)\nАмир Темурнинг туғилиши (2008)\nМен сени севдим (2006)\nСаҳна ортидаги ҳангомалар (2005)\nСойиб Хўжаев ҳангомалари (2000)\nХотинимнинг уруғидан ўргулай (1997)\nҲазилкаш шоҳ (1994)\n"Мелиса"дан "Соҳибқирон" гача (1993)\nИпак гиламлар (1991)\nЙўлларинг муштоқиман (1979)


Опубликовано: 02.11.2016 17:26 | Автор: ТИИ ўқитувчиси Н. Арипова | Печать | E-mail\nИслом жамиятдаги барча нарсаларни, муаммо ва тушунмовчиликларни муолажа қилади. Ислом динининг асосий уч моҳиятининг бири ҳисобаланадиган одоб-ахлоқ масалалари инсонлар орасидаги муомалаларнинг асоси саналади. Шу сабаб жамиятнинг ажралмас бир бўлаги бўлган оилада инсон наслининг давомчиси ҳисобланмиш фарзанд тарбиясига алоҳида эътибор қаратилади. Инсоннинг жисмоний, руҳий ва ақлий камолотига, асосан, болаликда пойдевор қўйилади.\nГўзал тарбия олган болалар улғайгач, хушхулқ, чиройли одобли инсон сифатида Аллоҳнинг ҳидоят йўлида юриб, бахт-саодатга эришади. Болага энг аввал ахлоқий қоидаларни ўргатиш зарур. Бунга эътибор берилмаса, фарзандлар ғазаб, ёмон сўзларни сўзлаш, лоқайдлик, ўйламай иш қилиш, бағритошлик ва очкўзлик каби ёмон иллаталарнинг қурбонига айланади.\nЧунки ахлоқсизликнинг ушбу кўринишлари унинг табиатига чуқур кириб кетган бўлади. Агар фарзандингизни барча воситаларни ишга солиб ана шундай иллатлардан қутқариб олмасангиз, бир кун келиб унинг жамият орасида шарманда бўлишига йўл қўйган бўласиз. Зеро, Ислом динида бола тарбияси ота-онанинг энг масъулиятли ва узоқ давом этадиган бурчидир. Бунда фақат руҳий тарбияси эмас, балки жисмоний тарбияси, яъни фарзанднинг соғлиги, саломатлиги, унинг ҳар томонлама камолга етиб бориши назарда тутилади.\nҲар замон, ҳар маконда соғлиқни сақлаш, хасталикка чалинмаслик учун бадантарбия қанчалик муҳим экани ҳеч кимга сир эмас. Шунинг учун ота-оналарга болалаларининг жисмоний тарбиясига ҳам алоҳида эътибор бериш вазифаси юклатилган. Набий соллаллоҳу алайҳи васаллам ёш авлоднинг соғлом бўлиб ўсишни таъминлаш борасида ота-оналарни фарзандларини бадантарбия билан шуғуллантиришга тарғиб қилганлар.\nОиша розияллоҳу анҳодан ривоят қилинади: “Набий соллаллоҳу алайҳи васаллам мен билан мусобақалашган эдилар, мен у зотдан ўзиб кетдим. Бир муддатдан сўнг, менинг гўштим оғирлашганда яна мен билан мусобақалашиб мендан ўзиб кетдилар ва: “Ҳалиги билан биру бир”, – дедилар”. Имом Аҳмад ва Абу Довуд ривояти.\nРасулуллоҳ соллаллоҳу алайҳи васаллам: “Болаларга сувда сузишни, камонда ўқ отишни ва от минишни ўргатинглар”, – деганлар. Имом Бухорий ривояти.\nЭътибор берсангиз, тарбия борасида руҳий ва жисмоний тарбия ўзаро узвий ҳолатда олиб борилиши тарғиб қилинган. Бу эса камолот сари интилишнинг ҳаётий заруратидир.


Адлия вазири Русланбек Давлетов бюрократик тўсиқларни янада қисқартириш учун ҳокимликларнинг 11та функцияси ҳудудий давлат бошқаруви органларига ўтказилгани, маҳаллалар томонидан бериб келинган 28 турдаги ҳужжатларни талаб қилиш тўхтатилгани, давлат органларининг бир-бирини такрорловчи ёки мантиқсиз фаолият турларига чек қўйилгани ҳақида гапирди.\n3 февраль куни журналист ва блогерлар билан учрашган Ўзбекистон Республикаси Адлия вазири Русланбек Давлетов кўп йиллар давомида ҳокимликлар ўз функцияларига хос бўлмаган, ваколатидан ташқари фаолиятлар билан ҳам шуғулланиб келганини танқид қилди.\n«Ҳокимликларнинг функциялари ҳақида кўп гапирганмиз. Мана, ерларни ажратиш ҳуқуқи ҳокимликлардан олиниб, юз фоиз аукционга ўтди. Президент қарори билан ҳокимликларнинг 11та функцияси бошқа ташкилотларга ўтказилди.\nЎйлаб кўринг, ҳокимликлар шу пайтгача тил ўргатиш бўйича курсларга лицензия бериб келган. Биз яқинда таҳлил қилдик. Ўзи қанча лицензия берилган десак, тагига етолмадик. Чунки ҳеч ким реестрини ҳам юритмаган.\n14 вилоятда 14та амалиёт юзага келган. Худди шундай риэлторлик фаолияти тўғрисидаги лицензияни, тураржойни нотуруржойга ўтказиш, алкогол ичимликларни сотишга рухсатни ҳам ҳокимликлар бериб келган. Ваҳоланки, ҳокимликларда буларни бевосита бошқарадиган тузилманинг ўзи йўқ.\nБизнинг давлат бошқаруви нуқтаи назаридан ҳамма соҳада вертикал бошқарув бўлиши керак, чунки унитар давлатмиз. Шунинг учун бу функциялар ҳам ҳокимликлардан олиб қўйилди ҳамда ушбу ваколатлар вазирлик ва мутасадди ташкилотларнинг ҳудудий бўлимларига берилди», дея Русланбек Давлетовнинг сўзларини келтирмоқда Kun.uz мухбири.\nВазир маҳаллалар ва бошқа турли идоралар томонидан бериб келинган маълумотномалар ҳақида ҳам тўхталиб ўтди.\n«Маҳаллалар томонидан бериладиган маълумотнома бизнинг стихиямиз, бу масала жуда катта муаммо бўлиб келган. Бюрократия ҳозир ҳам давом этяпти. Маҳалладан 28та маълумотнома берилар экан. Бир йилда 40 миллионта маълумотнома берилган, ўйлаб кўринглар, бу нарса қанча одамнинг ҳаётига таъсир қилиб келган, энди ҳаммаси бекор бўлди. Маҳалладан маълумотнома олиб кел, деб талаб қилиш мумкинмас.\nБитта нарсага эътибор беринглар, маҳалла ҳеч қачон ўзи берган маълумотномага жавоб ҳам бермаган. Шунинг учун умумий бир қандайдир тизим шаклланиб, бюрократияни ичига кириб кетган эдикки, секин-секин олиб чиқиш йўлларини ўйлаяпмиз.\nЁки тиббиёт соҳасида, руҳий касалликлар диспансери билан наркология диспансеридан бир йилда фуқароларимизга 500 мингта маълумотнома берилар экан. Сиз Мўйноқда яшасангиз, Тахиатошдаги диспансерга келиб маълумотномани олишингиз керак. Пул тўлашингиз керак, неча пул тўлайсиз, унинг миқдорини ҳеч ким ёзмаган, жавобини қанча вақт кутиш керак. Яъни бу ерда оворагарчиликлар бўлган.\nҲукуматимиз қўллаб-қувватлади, 1 мартдан давлат хизматлари марказлари орқали бериладиган бўляпти. Олдин 4та жойдан берилган бўлса, энди 200та тумандан берилади. Ҳар ким ўз туманидан маълумотномасини олиши мумкин», дейди у.\nРусланбек Давлетов ҳамма ташкилотлар борсангиз ўнта ҳужжат, расм сўрайди, маълумотнома сўраши, нега бу маълумотларни ички ишлар тизими, интеграция тизими орқали ўзи олмаслиги, бунинг оқибатида ҳамма суратга тушиб юриши кераклигини танқид қилди. У давлат органлари халқ учун жуда қулай бўлиши, қийинчиликлар яратмаслиги кераклигини таъкидлади.\nМулоқот давомида Давлетов адлия тизимидаги коррупция ҳолатларга ҳам тўхталди.\n«Асосан кадрлар билан боғлиқ ишларда, яъни таниш-билишлар, маҳаллийчилик ёки давлат харидларида хавф-хатар бор эканини кўрсатди. Давлат харидлари қилганда қандайдир бир-бири билан келишиб олиш ҳолатларида бундай хавфлар мавжуд.\nКўз тегмасин, охирги 2,5 йилдан бери коррупция билан боғлиқ жиноятлар бўлмади. Одам буни айтишга ҳам қўрқади. Агар эртага бирортаси чиқиб қолса, бу бизнинг юзимизга доғ бўлади. Инсон омилида бундай ҳолатлар албатта, бўлади. Ҳеч бир тизим 100 фоиз инсоннинг ичига кириб, тўғрилаб қўя олмайди. Фақат нопок ходимни аниқлаш тизими, аниқлагандан кейин йўқотиш тизими яхши ишлаши керак. Биз буни амалга киритиш учун маҳкам бел боғлаганмиз. Бу йил биринчи босқичнинг охирига етишга қарор қилганмиз», дейди у.\nАдлия вазири ўзи раҳбарлик қилаётган муассасада хизмат компьютерлари иш куни якунлангач, автоматик равишда ўчирилаётганини таъкидлаб, бу орқали ходимларнинг меҳнат соатидан ташқари ишхонада қолиб кетишига қарши курашилаётганини айтди.\n«Адлия тизимида шуни тартибни йўлга қўйдик, назорат ҳам қиляпмиз. Бу унумдорликка ҳам таъсир қиляпти. Кейин кўп ишлашнинг икки юзли муаммоси бор: биринчиси, иш берувчи томонидан мажбур қилиб ўтириш бор, иккинчиси, ишчининг ўзининг ўтириши бор. Ўтир, демаса ҳам шунақа бир корпоратив маданият шаклланганки, Японияда бошлиқ кетмасдан ҳаммаси ўтираверади. Корея ҳам худди шундай: кўп ишлаш муаммоси бор. Лекин бизда, асосан, иш берувчининг мажбурлаши орқасидан ўтирадиган ҳолатлар кўпроқ. Ўзбекистонда шуни биз таҳлил қилиб, ўчиришга [компьютерларни] мажбур бўлдик.\nЯнгича иш услуби жорий қилингач, айрим ходимлар компьютерни ўчирмасликни илтимос қилишмоқда. Менда кечқурун илҳом келади, болаларимнинг олдига борсам ҳам ишлай олмайман, илтимос, ўчирманг, деяпти. Лекин ҳаммага бир хил бўлсин деб бу илтимосларни рад этяпмиз. Фақат бошқарма бошлиқларининг компьютерлари ўчмаяпти, жуда зарур бўлса шу ерда ишлашлари мумкин. 24 соат эмас, ақл билан ишлаш лозим. Шунда ишдан натижа ва самара бўлади», дея таъкидлади Русланбек Давлетов.\nАдлия вазири: «Яқин кунларда 2 мингта ҳукумат ҳужжати бекор қилинади»


2011 йилнинг 3 октябрь куни Ўзбекистон Республикаси Олий Мажлиси Қонунчилик палатасидаги Ўзбекистон ХДП фракцияси йиғилиши бўлиб ўтди.\nФракция қарори қабул қилинди\n2011 йил 3 октябрь куни Тадбиркорлар ва ишбилармонлар ҳаракати – Ўзбекистон Либерал-демократик партиясининг Ўзбекистон Республикаси Олий Мажлиси Қонунчилик палатасидаги фракциясининг навбатдаги йиғилиши бўлиб ўтди.\nДепутатлар гуруҳининг нуқтаи назари белгилаб олинди\n2011 йил 3 октябрь куни Ўзбекистон Республикаси Олий Мажлиси Қонунчилик палатасидаги Экоҳаракат депутатлари гуруҳининг навбатдаги йиғилиши бўлиб ўтди.\nЖорий йилнинг 12 сентябрь куни Ўзбекистон «Миллий тикланиш» демократик партиясининг Олий Мажлис Қонунчилик палатасидаги фракцияси йиғилиши бўлиб ўтди. Йиғилишда Ўзбекистон Республикаси Олий Мажлиси Қонунчилик палатасининг навбатдаги мажлиси муҳокамасига қўйилаётган бир қатор қонун лойиҳалари муҳокама қилинди.


Архитекторлар ҳаводан сув йиғувчи конструкцияни яратишди\n10:08 / 04.04.2016\nArchitecture and Vision итальян бюроси архитекторлари Африканинг энг ночор ҳудудларида сув йиғувчи конструкция прототипини яратишни ўз олдиларига вазифа қилиб қўйгандилар. 1000 доллар нархдаги, маҳаллий материалларга асосланган ҳолда яратилувчи Warka Water деб номланган бу конструкция кунига 100 литргача сув йиға олади.\nWarka Water тизими сув йиғишда гравитация, конденсация ва буғланишдан фойдаланади ҳамда электр энергия талаб қилмайди. Қурилма минора тарзида тўқиб чиқилган бамбук ёғочларидан иборат бўлиб, унинг ичига тўр тортилади. Бу тўрга шудринг ва тумандаги сув томчилар йиғилади ва ёмғир суви билан бирга коллектор орқали ягона идишга оқиб тушади.\nАрхитекторлар яратган тизимни қишлоқ аҳолисининг ўзи бемалол махсус қурилмалар ва анжомларсиз барпо эта олади. Архитекторлар конструкциянинг 12 хил прототипини синовдан ўтказишди. Энг мақбул конструкция 9,5 метр баландликка ва 3,7 метр диаметрга эга бўлиб, бир кун ичида 10 киши ёрдамида барпо этилади.\nБу лойиҳанинг Африкада амалга оширилиши ва кўплаб сонда ўрнатилиши 2019 йилга режалаштирилган. Унгача архитекторлар сув йиғиш ва нарх борасида энг самарали мақбул ечимни топиш учун конструкцияларни синовдан ўтказишни давом эттирадилар.


Халол рақобат тамойилларига риоя қилган тарзда молия бозорида барқарор, ишончли, доимий шерик (партнёр) обрў-эътиборни эгаллаш ва мустаҳкамлаш, мижозлар манфаатларидан келиб чиққан ҳолда ҳамда улар учун афзал бўлган шартлар асосида кенг кўламдаги банк хизматларини кўрсатиш, бу билан партнёрлар, инвесторлар ва банкнинг потенциал акциядорларининг банкга бўлган ишончи ва қизиқишини орттириш.\nИчки стратегик ривожланиш дастурига мувофиқ, Туронбанк ўз фаолиятининг барқарорлигини таъминлайди ва асосий эътиборини ўз ресурсларининг ривожланаётган истиқболли соҳаларга йўналтириш, иқтисодиёт реал секторини маблағ билан таъминлашда банк иштирокини кенгайтириш, мижозлар базасини кенгайтириш ва диверсификация қилиш, рақобатли муҳитни ривожлантириш ва банк хизматларини яхшилашга қаратади.\nБанк фаолиятини кенггайтириш, такомиллаштириш ва ҳар бир мижоз талабларини қодривучи молиявий қарорлар қабул қилишни йўлга қўйиш, янги банк хизматларини жорий этиш банк ривожланишининг асосий стратегик йўналишини ташкил этади. Банкнинг инвестицияларни жалб этувчи жиҳатларини кучайтиришни таъминлаш ҳамда бошқариш ва технологик жараёнларни замонавийлаштириш йўли билан молия бозорида юқори даражадаги мавқени сақлаб туриш.\nМамлакатимизнинг барча туман ва вилоятларида, шу жумладан Тошкент шаҳрида, Туронбанк филиаллари тўрини ва қўшимча бўлинмаларини кенгайтириш;\nТашқиқтисодий фаолиятни кенгайтириш ва банкнинг валютали захираларини (резерв) кўпайтириш;\nМижозлар билан бўлган ўзаро таъсир тизимини такомиллаштириш ҳисобига банкнинг савдо-сотиқ ва даромад олиш ҳажмини\nАктивларни диверсификация (хилма-хил) қилиш;\nБанк технологиялари ва савдо-сотиқ альтернатив йўлларини ривожлантириш, юксак меҳнат унумдорлигига эришиш;\nОперациялар таннархини камайтириш ва ходимлар штат сонини оптимизацияси ҳисобига харажатлар (чиқимлар) устидан назоратни сақлаш;\nДаромад ва банк рентабеллигини кўпайтириш асосида барқарор ривожланишни таъминлаш;\nКапитализация даражасини ошириш ҳисобига банкнинг захира (ресурс) базасидаги ўз маблағларини кўпайтириш.\nБанк фаолиятининг анъанавий стандартларига содиқлик, оқилона молия сиёсатини олиб бориш, сифатли менежмент ва янги технологиялардан фойдаланиш мижозларнинг банкга нисбатан ишончини мустаҳкамлаш ва банк нуфузининг ортишига хизмат қилди. Кредит сиёсатини такомиллаштириш жараёнида банк кредит билан боғлиқ таваккалларнинг минимал даражада бўлишини таъминлаш ва кредитлар сонини кўпайтиришга катта эътибор қаратади.


Марлене Хофер: Ўзбекистон ҳақидаги ҳар бир маълумот АҚШ ва Европа аҳолисида катта қизиқиш уйғотади\nҚўқонда бўлиб ўтаётган Халқаро ҳунармандчилик фестивали иштирокчиси, Ўзбекистонга бағишланган махсус блог эгаси, швецариялик Марлене Хофер мухбиримизга интервью берди\nҚўқонда бўлиб ўтаётган Халқаро ҳунармандчилик фестивали иштирокчиси, Ўзбекистонга бағишланган махсус блог эгаси, швецариялик Марлене Хофер:\n- Менга Ўзбекистон жуда ёқади. Айниқса, биноларнинг шарқона архитектураси, кулолчилик ва атлас матоларининг турфа рангларини яхши кўраман. Ана шу муҳаббати боис Ўзбекистонга бағишланган инглиз ва немис тилларида блог юргизаман. Айни вақтда ўзбек тилини ҳам ўрганиб, сўзлар ёзяпман. Тўртта қисмдан иборат бўлган блог Ўзбекистоннинг бориш мумкин бўлган қизиқарли ва тарихий ҳудудлари - Самарқанд, Фарғона ва Хива ҳақидаги маълумотлардан ташкил топган. Шу тарзда ҳар ҳафта учтадан расм ва видеолар жойлайман. Инстаграмдаги саҳифамда Европа, АҚШ давлатларидан жуда кўп мухлисларимда Ўзбекистон билан боғлиқ расмлар катта қизиқиш уйғотади. Блогимга Қўқон вокзалдаги кутиб олиш жараёнидан видео қўйгандим, ҳамма ҳайратда қолди.\nАсли касбим туризм соҳаси, блогерлик шунчаки “хобби”. Қўқонга жорий йилнинг май ойида ҳам келгандим. Ўтган қисқа фурсатда шаҳар мисли кўрилмаган тарзда ўзгариб кетибди.\nМазкур фестивалга кўплаб давлатлардан иштирокчилар, ҳунармандлар келибди. Ҳар бир жараён жуда яхши режалаштирилган. Кўплаб маҳорат дарслари, илмий конференция ва таомлар танловига гувоҳ бўлдик. Кўргазмаларда намойиш этилаётган бир-бирини такрорламайдиган санъат асарлари ҳар жиҳатдан менга манзур бўлди. Келгуси йил яна келиш ниятим бор.


Жалолободга кетаëтган портловчи модда Ўзбекистонда ушланди\nҚирғиз расмийларига кўра¸ юк ортилган учала машина ҳам¸ унга ҳамроҳлик қилаëтган милиционерлар ҳам Ўзбекистонда ушлаб турилибди.\nЎзбекистон Чегара хизмати ходимлари Қирғизистонга тегишли 40 тонна портловчи модда ортилган учта юк машинасини ушлади. Бишкек даъвосича¸ Тожикистондан йўлга чиққан бу юк "Қирғизгеолотехкомплект” корхонасига тегишли аммонит моддасидир. 11 кун олдин содир бўлган бу воқеа муносабати билан 11 қирғизистонликнинг ҳамон Ўзбекистонда ушлаб турилгани айтилмоқда.\nЖорий йилнинг 23 июл куни Ўзбекистоннинг Фарғона вилояти “Япаги” чегара постида Қирғизистонга тегишли экани айтилаётган 40 тонна портловчи модда ортилган учта машина прицепи билан ушланди.\n31 июл куни бу ҳақда хабар тарқатган "Пресс-уз.инфо" веб нашрига кўра, Қирғизистон Ички ишлар вазирлигининг олти ходими ҳамроҳлигида келаётган 40 тонна аммонит моддаси тегишли ҳужжатлари бўлмагани учун ушлаб қолинган.\nҚирғизистон Чегара хизмати раҳбари ўринбосари Чўлпонбек Турусбеков Озодлик билан суҳбатда ҳақиқатдан ҳам 40 тонна аммонит моддаси Қирғизистонга тегишли эканини билдирди.\n- 23 июл куни Ўзбекистон ҳудудида учта машина юки билан тўхтатилди. Машиналарда 40 тонна миқдордаги аммонит моддаси бор.\nЮк “Қирғизгеолотехкомплект” корхонасига тегишли бўлиб Жалолобод шаҳрига етказилиши лозим эди. Ушбу юк Тожикистондан Ўзбекистон орқали Қирғизистонга олиб келинаётган эди, дейди Чўлпонбек Турусбеков.\nЖаноб Турусбеков айни пайтда 40 тонна аммонит моддасини Ўзбекистон томони ушлаб турганини тасдиқлади, бироқ юкнинг тегишли ҳужжатлари бўлмагани ҳақидаги маълумотни инкор қилди.\n- Йўқ, йўқ. Барча ҳужжатлар жойида. Асосийси¸ юк машиналари қирғиз милицияси ҳамроҳлигида келаётган эди. Фақат улар Ўзбекистон ҳудудидан ўтаётгани учун тўхтатилган. Ҳозир Ўзбекистон томони бу масалани ўрганаяпти. Юкнинг тегишли ҳужжатлари ҳаммаси бор, дея таъкидлайди Қирғизистон Чегара хизмати раҳбари ўринбосари.\nЎзбекистон хавфсизлик хизматлари кўз қарашини ифодаловчи "Пресс-уз.инфо" ахборот агентлигига кўра, “Ўзбекистон республикаси ва Қирғизистон республикаси ўртасидаги абадий дўстлик” ҳақидаги ўзаро шартномага мувофиқ, 40 тонна портловчи модданинг тегишли ҳужжатлари бўлмаса-да, Қирғизистон фуқаролари бўлган юк кузатувчилари ва машина ҳайдовчилари қўйиб юборилган.\nАммо 2 август куни Озодлик билан суҳбатда Қирғизистон Чегара хизмати раҳбари ўринбосари Чўлпонбек Турусбеков¸ юк машиналари ҳайдовчилари ва уларга ҳамроҳлик қилган жами 11 қирғизистонликнинг ҳануз Ўзбекистонда қолаëтганини билдирди.\n- Қўйиб юборишмади. Улар Ўзбекистон ҳудудида, дейди Чўлпонбек Турусбеков.\n“Қирғизгеолотехкомплект” корхонаси бош директори Мисир Мадяров ҳам айни юк бўйича тегишли ҳужжатлар мавжудлигини айтар экан, 11 кишининг ўзбек чегарачилари томонидан ноқонуний равишда ушланганини айтади.\n- Айни пайтда менинг ўринбосарим, уч ҳайдовчи, инженер, биз томондан беш киши , яна корхона томонидан ёллаган олти қуролли милиция ходими¸ жами 11 киши Ўзбекистонда ушлаб турилибди, дейди Мисир Мадяров.\n“Вазият шундоғам хотиржамликдан узоқ бўлган Қирғизистон жанубига портловчи моддани ким ва нима мақсадда етказмоқчи бўлгани ҳақида савол туғилади” деб ёзади расмий Тошкент нуқтаи-назарини ифодаловчи "Пресс-уз.инфо" ахборот агнтлиги 31 июл куни.\nОзодлик билан суҳбатда бу саволга жавоб берар экан Қирғизистон Чегара хизмати раҳбари ўринбосари Чўлпонбек Турусбеков¸ айни юк мутлақо тинчлик мақсадида келтирилаётганини таъкидлайди.\n- Бу корхона эҳтиёжи учун керак бўлган оддий юк, дейди Чўлпонбек Турусбеков.\n“Қирғизгеолотехкомплект” корхонаси бош директори Мисир Мадяров ҳам айни иддаони такрорлайди:\n- Биз 15 йилдан кўпроқ вақтдан буён айни юкни келтирамиз. Ўш ва Жалолободдаги июн ойидаги воқеалардан аввал ҳам корхонамизга ҳар ой Ўзбекистон орқали Тожикистондан айни турдаги юкларни мунтазам келтириб турганмиз. Ўзбекистон томонидан бу каби даъво илк бор кузатилаяпти, дейди Мисир Мадяров.\nРасмий Тошкент нуқтаи-назарини ифодаловчи "Пресс-уз.инфо" агентлиги¸ 31 июл куни юк ушланганидан буён воқеа содир бўганидан бери ўтган бир ҳафта давомида Қирғизистоннинг тегишли идоралари томонидан Ўзбекистонга юк бўйича бирорта ҳужжат тақдим қилинмагани ҳақида ёзди.\nҚирғизистон Ташқи ишлар вазирлиги вакилининг Озодлик қирғиз бўлимига айтишича¸ 2 август куни Бишкекдан айни масалада Тошкентга махсус нота юборилган ва бу нотага Ўзбекистон жавобининг 3 август куни эълон қилиниши кутилмоқда.


Коронавирус пандемияси: ҳаммаси тугашига яқин қолди(ми?)\nЖаҳон соғлиқни сақлаш ташкилоти (ЖССТ)нинг covid-19га қарши курашиш бўйича махсус вакили Дэвид Набарро "омикрон" штамми тарқалиши ортидан дунёда кейинги уч ой катта эҳтимол билан қийин кечишини тахмин қилди. Шу билан бирга, у ҳаммаси якун топишига яқин қолганига ишонади.\nЭксперт ҳозирча коронавирус ривожланишда давом этар экан, вируснинг "омикрон"дан ташқари бошқа вариантлари ҳам пайдо бўлиши мумкинлигини инкор этмайди. Бироқ, Дэвид Набарро прогнози бўйича, қийинчиликлар фақат яқин уч ойда кузатилади, шунинг учун одамлар кундалик фаолияти, ҳаёт тарзига кескин таъсир қилувчи жиддий чекловлар киритилиши даргумон.\nШунингдек, ЖССТ вакили Ғарбий Европа давлатларининг соғлиқни сақлаш хизматлари вирус юқтирган беморлар оқими сабаб юзага келаётган қийинчиликларни енгиб ўтаётганини таъкидлаган. Бироқ дунёнинг бошқа бир қатор мамлакатларидаги тиббиёт муассасалари аллақачон ортиқча юклама билан ишлаяпти, деб ёзади "Интерфакс".\nМаълум қилинишича, бутун пандемия даврида дунё бўйича 307,9 миллиондан кўпроқ вирус билан касалланиш ҳолатлари аниқланган ва 5,5 миллион нафардан ортиқ одам covid-19 оқибатларидан вафот этган.


БУХОРО ВИЛОЯТИ СУДЛАРИ РАИСЛАРИ АХБОРОТИ ТИНГЛАНДИ — Teletype\nБУХОРО ВИЛОЯТИ СУДЛАРИ РАИСЛАРИ АХБОРОТИ ТИНГЛАНДИ\nЎзбекистон Республикаси Президентининг 2018 йил 13 июлдаги\n“Суд-ҳуқуқ тизимини янада такомиллаштириш ва суд ҳокимияти органларига ишончни ошириш чора-тадбирлари тўғрисида”ги Фармонининг 1-бандида судлар фаолияти тўғрисида жамоатчилик ва оммавий ахборот воситаларини хабардор қилиш мақсадида ҳар чоракда вилоят судлари раислари ва уларнинг ўринбосарлари томонидан матбуот анжуманлари ўтказиш белгиланган.\nМамлакатимизда суд ҳокимиятининг чинакам мустақиллигини, фуқаролар ҳуқуқ ва эркинликларининг ишончли ҳимоясини таъминлаш ҳамда одил судловга эришиш даражасини ошириш борасида муҳим ислоҳотлар амалга оширилмоқда. Қисқа фурсатда фуқароларнинг судга бўлган ишончи мустаҳкамланди. Жойларда маъмурий ва иқтисодий судлар ташкил этилгани ҳам фуқароларнинг одил судловга эришиш даражасини оширди.\nЖиноят ишлари бўйича Бухоро вилояти судида ўтказилган матбуот анжуманида вилоятда фаолият юритаётган судлар раислари, вилоят хотин-қизлар қўмитаси, ёшлар иттифоқи, “Нуроний” хайрия жамоат фонди, ўзини-ўзи бошқариш органлари, кенг жамоатчилик ҳамда оммавий ахборот воситалари вакиллари иштирок этишди.\nМатбуот анжумани ўтказишдан асосий мақсад - судларнинг фаолияти ҳақида оммавий ахборот воситалари ва жамоатчиликни тўлиқ хабардор қилиш, бу орқали суд ҳокимияти органларига ишончни оширишдан иборат, - дейди жиноят ишлари бўйича Бухоро вилояти суди раиси Қ.Яхшимуратов.\nТадбирда вилоятнинг жиноят, фуқаролик ҳамда маъмурий ва иқтисодий судлари раислари суд-ҳуқуқ соҳасида қабул қилинган янги қонун ҳужжатларининг мазмун-моҳияти, судлар томонидан ўтган 2019 йил давомида кўрилган ишларнинг умумий таҳлили, шунингдек, иш тоифалари таҳлили юзасидан ахборот беришди.\nХусусан, ўтган 2019 йилда вилоят жиноят судлари томонидан 1857 нафар шахсга нисбатан 1477 та жиноят иши кўриб тамомланган. Бу ўтган йилга нисбатан 23 фоизга камайганлигини англатади. Шунингдек, 492 нафар шахсга нисбатан 456 та жиноят иши ҳаракатдан тугатилиб, 3 нафар шахсга нисбатан оқлов ҳукми чиқарилган.\nМатбуот анжуманида фуқаролик судлари фаолиятига ҳам тўхталиб ўтилди.\nФуқаролик ишлари бўйича Бухоро вилоят судлари томонидан 2019 йил давомида жами 11 минг 415 та ишлар мазмунан кўрилиб ҳал қилинган. Шундан 9.785 та иш ёки 85,7 фоизи бўйича ҳал қилув қарорлари чиқарилган. 676 та иш ёки 5,9 фоизи ишлар ҳаракатдан тугатилган. 954 та иш ёки 8,3 фоизи кўрмасдан қолдирилган. Никоҳдан ажратиш билан боғлиқ ишлар бўйича жами кўриб тамомланган 2 минг 537 та иш бўйича 994 та иш ёки 39,1 фоизи бўйича тарафларни яраштириш ёки даъво талаби асоссиз бўлганлиги сабабли рад қилиш орқали оилаларни сақлаб қолишга ҳаракат қилинган.\nБухоро вилоят маъмурий судлари томонидан мазкур даврда\n29 минг 568 нафар шахсга нисбатан 23 минг 307 та маъмурий ишлар судларда кўриб тамомланган. Шундан 13 минг 155 та иш ёки 56,4 фоизи сайёр суд мажлисларида кўрилган. 14 минг 826 та маъмурий ишлар бўйича 17 минг нафардан ортиқ шахсга нисбатан маъмурий жазо қўллаш ҳақида қарор чиқарилган. Шундан 13 минг 424 та маъмурий иш бўйича 15 минг 496 нафар шахсга нисбатан 16,2 млрд. сўмлик жарима жазоси, 70 та маъмурий иш бўйича 72 нафар шахсга нисбатан махсус ҳуқуқдан махрум қилиш, 1.322 та маъмурий ишлар бўйича 1.428 нафар шахсга нисбатан маъмурий қамоқ, 10 та маъмурий иш бўйича 13 нафар шахсларга нисбатан жазо қўлланилиб, Ўзбекистон Республикасидан депортация қилинганлиги, ҳуқуқий мавзуларда корхона, муассаса, ташкилот ва аҳоли ўртасида 492 марта тарғибот ишлари ўтказилганлиги таъкидланди.\nБухоро вилоят иқтисодий судлари томонидан 2019 йил мобайнида Бухоро вилоят ҳамда туманлараро иқтисодий судларига жами 10 минг 340 та даъво ариза келиб тушган. Шунинг 83 таси қабул қилиш рад этилган, 1469 таси қабул қилмасдан қайтарилган. Кўрилган даъво ариза (ариза)ларнинг 6 минг 269 таси бўйича даъво талаби қаноатлантирилган. 977 таси бўйича даъво талабини қаноатлантириш рад этилганлиги ҳақида маълумот берилди.\nМатбуот анжуманида Бухоро вилояти судлари томонидан жиноятчилик ва ҳуқуқбузарликнинг олдини олишда аҳолининг ҳуқуқий онги ва маданиятини ошириш масаласига ҳам алоҳида эътибор қаратилиб, бу борада жамоатчилик билан яқин ҳамкорлик ўрнатилганлиги алоҳида таъкидланди.\nЖиноят ишлари бўйича Бухоро вилояти суди\nFebruary 7, 2020, 06:13


22:56 / 09.11.2017\nЎзбекистон Республикаси Конституциясининг 93-моддаси 15-банди ва 102-моддаси ҳамда халқ депутатлари Самарқанд вилоят Кенгашининг қарорига мувофиқ Туробжон Икромович Жўраев Самарқанд вилояти ҳокими лавозимига тайинланди. Бу ҳақида Президент матбуот хизматида хабар берилди.\nТуробжон Жўраев Молия вазири ўринбосари, Халқ таълими вазири сифатида ишлаган (2004—2008 йй), кейинроқ 2008—2011 йилларда Сурхондарё вилоятида ҳоким бўлган. Ўзбекистоннинг биринчи президенти Ислом Каримов 2011 йилнинг кузида уни Қашқадарё вилоятига ҳоким этиб тайинлаган, 2013 йилнинг сентябрида эса у қаттиқ танқид қилиниб, ишдан олинганди.\nЖорий йилнинг апрелида раҳбарлик лавозимига қайтарилган, Тошкент вилояти, Бекобод тумани ҳокими сифатида иш бошлаганди.\nУ 12 июнь куни собиқ ҳоким Ҳиммат Оқбўтаев ўрнига ҳоким вазифасини бажарувчи сифатида иш бошлаган эди.\nСамарқанд Туробжон Жўраев


Эрта қайтган турналар (қисса)-14 – mulkdor.com\nApril 14 2019, 03:04 АдабиётКитобларКутубхона\nКеча отхонада раис Тиналиев билан Чекиш бригадир Оқсой десантини синовдан ўтказишди. Ҳамма плуглар номерлаб қўйилиб, қўшчиларга биркитилди. Султонмуротга биринчи номерли плуг тегди. Кейин ҳар бирлари ўз отларига жабдуқ урдилар. Бу ишни қанчалик уддалай олишларини кўрсатишди, отларни қандай плугга қўшишларини намойиш қилишди. Бешта уловнинг ҳаммасини бир қаторга тиздилар. Умуман, буларнинг ҳаммаси четдан қараганда ажойиб, салобатли кўринарди! Худди тачанкаларга ўхшарди-ю, фақат уларнинг ўрнида плуглар бор эди, холос. Отлар бақувват, жабдуқлар созлаб тортилган, плуглар эса мойдай ялтирамоқда эди. Раис Тиналиев худди армия қўмондони сингари салобат билан десант олдида юрибди. Ҳар бир боланинг қаршисига келиб:\n— Тайёргарлигинг ҳақида ахборот бер! — дейди.\n— Ахборот бераман. Қўл остимда тўртта тақаланган от, тўртта яхши бўйинтуруқ, тўртта абзал, саккизта қайиш, битта эгар, битта қамчи, уч жуфт запас тишлари билан битта икки тишли плуг бор.\nХудди армиядагидай. Фақат Чекиш бригадирнинг қовоғи солиқ. Албатта, у кекса одам, буларни қаердан тушунсин!\nТекширув яхши ўтди. Бироқ иккита сўроқда десантчилар барибир ноқулай аҳволга тушиб қолишди. Раис Тиналиев ҳаммаларини Эргашнинг плуг қўшилган отлари ёнига чақирди.\n— Қани, жабдуқдаги камчиликни топинглар-чи, — деб қолди у.\nҲаммаёғини қараб чиқишди, пайпаслаб кўришди ҳамки, бироқ ҳеч нима топиша олишмади.\nШунда буни раис Тиналиевнинг ўзи кўрсатди:\n— Бу нима? Наҳотки тўриқ отнинг айили ёнбошида буралиб қолганини кўрмаётган бўлсаларинг? Мана қаранглар! Буралиб қолган айил отнинг ёнбошини шилиб юборадику. От бояқиш буни қандай айтади. Тортаверади, эртасига эса ёнбоши шишиб кетади, кейин отни қўшга қўшиб бўлмайди. Мен запас отларни қаердан топаман сизларга? Запас отлар йўқ менда! Демак, абзалга бефарқ қараш натижасида плуг тўхтаб қолади! Қани, ўйлаб кўрингларчи, бизнинг шундай ишга йўл қўйишга ҳақимиз бормикин? Биз қиш бўйи нимага тайёрландик ахир?..\nҲаммалари уялиб кетишди. Бундоқ қараганда жўнгина нарса-ку…\n— Султонмурот, десант командири сифатида сен доим иш бошлашдан аввал отларни ким қандай қўшганлигини текширишга мажбурсан. Тушунарлими! — деб тайинлади раис Тиналиев.\n— Тушунарли, ўртоқ раис!\nДесантчиларни доғда қолдирган иккинчи масала янада мушкул эди. Энди бу гал десант командирининг ўзи ноқулай аҳволда қолди. Раис Тиналиев уларни саволга тутарди:\n— Қани айтинглар-чи, абзалларни кечқурун, иш тугаганидан сўнг қаерда қолдирасизлар?\nУлар ўйланиб қолишиб, бунга ҳар хил жавоб қайтаришди. Сўнгра абзални далада, плуглар ёнида қолдиришга келишишди.\n— Командир, сенинг фикринг қандай?\n— Мен ҳам шу фикрдаман. Абзалларни ҳам отларни қўшдан чиқарган жойимизда, плуглар ёнида қолдирамиз. Кўтариб юрмаймиз-ку, ахир!\n— Йўқ, бу нотўғри. Абзалларни кечаси далада қолдириб бўлмайди. Биров олиб кетмаслиги учун эмас.\nОқсойда ўғирлаб кетадиган ҳеч ким ҳам йўқ. Кечаси ёмғир ё қор ёғиб қолиши мумкинлиги учун ҳам қолдириб бўлмайди. Абзаллар ивиб кетади. Абзаллар хом терику ахир. Далада уни тулки ёки бўлмаса суғур ғажиб кетиши мумкин. Гап нима ҳақида бораётгани тушунарлими? Демак, нима қилиш керак? Плуглар далада қолади. Қўшдан чиқарилган отларни абзаллари билан шийпонга олиб келасизлар. Сизларга ўтов берилади, ўшанда яшайсизлар. Ўтов битта, холос. Менда бошқа ўтов йўқ. Ҳар бир киши жабдуқни ўтовга олиб келиб, ўзи ётадиган жойга яхшилаб тахлаб қўяди. Тушунарлими? Жабдуқларни бошингизга қўйиб ётасиз! Қонун шундай! Бу сизларнинг қуролингиз! Ҳар бир солдат эса энг аввал қуролини асрайди!\nЎша куни Оқсой отряди тўлиқ жанговар тайёргарликни намойиш этиш учун сафланганда раис Тиналиев шундай деганди.\nБу кунлар яқинлашмокда эди… Ҳамма нарса шунга қаратилган эди…\nҲа, уч-тўрт кундан кейин, агар ҳаво айниб қолмаса, улар Оқсойга жўнашлари аниқ эди. Бу ҳолда Мирзагул билан ёзгача кўришмаслиги турган гап. Султонмурот шуни ўйлаб қўрқиб кетди. Узоқдан бўлса ҳам уни шунча вақтгача кўриб туришдан маҳрум бўлишни тасаввур қилиш қийин, ҳечам мумкин эмас эди! У яна қиздан бугун аниғини билиб олишга қарор қилди. Агар йўқ деса, бу унчалик катта фалокат эмас, кутишга ҳам вақти йўқ, бундан Оқсойдаги ишлар муҳимроқ…\nСултонмурот қирғоқ бўйлаб бораркан, ҳеч кўзини йўлдан узолмади. У хавотирлана бошлади. Вақт эса ўтмоқда эди. Бироқ, мана, қизлар ҳам келишяпти! Улар орасида Мирзагул йўқ эди. Дугоналари келишар, у бўлса йўқ эди. Султонмурот ранжиди. Шундай бўлгач, нима ҳам қилсин. Кўнгли бузилиб отхонага қайтди. Аммо балки қиз касалдир ёки бошқа бирор ҳодиса содир бўлгандир, дея йўл-йўлакай хавотирланиб кетди. Бу хавотир борган сари кучая боргани туфайли, буни билмагунча тинчланмаслигини ҳис этди. У қизлардан сўрашга аҳд қилди. Чопдорнинг бошини улар томонга бурди. Шунда бирдан унинг кўзи қизга тушиб қолди. Мирзагул ёлғиз ўзи келарди. У сойдан ўтадиган жойга яқинлашиб қолган эди. Султонмурот қиз билан кечувда учрашиш учун Чопдорнинг жиловини бўшатди. У шундай ҳаяжонланган эдики, охирги дақиқаларда беихтиёр ўз-ўзидан «Жонгинам!» — деб юборганини ҳам сезмай қолди.\nСултонмурот қизни кечувда қарши олди. У отдан ирғиб тушиб жиловидан тутганча қизнинг қирғоққа чиқишини кутиб турди.\nМирзагул унга қараб жилмайганча келарди.\n— Йиқилиб кетма яна! — у қизга шундай кенг чим ётқизилган сойнинг кечувидан йиқилиш хавфи бўлмасада, қичқирди. Қизнинг чимлар устидан юриб келаётгани қандай яхши! Мана бу ўжар сойга ҳар қандай кўприк ва кўприкчаларнинг бардош беролмагани қандай яхши!\nУ қўлини узатганча қизни кутиб турар, Мирзагул эса ҳамон ундан кўзини узмай, жилмайиб пешвоз келарди.\n— Йиқилиб кетма яна! — деди у қайта.\nҚиз ҳеч нима деб жавоб қайтармади. У фақат жилмайиб турарди. Қизнинг нигоҳиданоқ Султонмурот ҳамма саволларига жавоб олди. Роса тентак эканда ўзиям, хат ёзиб, жавоб кутиб бекорга азобланиб юрганини-чи…\nМирзагулнинг узатган қўлини кафтига олди. Шунча йил бир синфда ўқиб юриб унинг шунчалик меҳрибон, зийрак қўлларини билмас экан. «Мана мен келдим! — дерди қизнинг қўли.\n— Шундай шодманки! Наҳотки хурсанд эканлигимни сезмаётган бўлсанг?» Султонмурот Мирзагулнинг юзига бокди. Қараб ҳайратга тушди — у қизда ўзини кўрди! Худди у каби Мирзагул ҳам вақт ўтиши билан тамом бошқача бўлиб қолган, бўйи чўзилиб, улғайиб, худди касалдан турган кишиникидай кўзлари маъюс, ўзи паришон бўлиб қолган эди. Мирзагул ҳам доим уни ўйлаб кечалари ухламай чиққани, севгани учун ҳам ана шу муҳаббат қизни Султонмуротга ўхшатиб қўйганди. Мана шунинг учун ҳам Мирзагул янаям гўзалроқ, қадрдонроқ бўлиб кўринарди. Қиз ўзининг шу туриши билан гўё бахт ваъда қилиб турарди.\nСултонмурот буларнинг ҳаммасини бир дақиқанинг ўзидаёқ тушуниб, ҳис этди.\n— Мен сени касал бўлиб қолдими деб ўйлагандим, — деди у титроқ товушда.\nМирзагул бу сўзларга ҳеч нима деб жавоб қайтармай, деди:\n— Мана, — у Султонмуротга аталган рўмолчани узатди. — Бу сенга! — деди-ю, юриб кетди.\nКейинчалик у бу шоҳи рўмолчани неча марталаб қайта-қайта томоша қилди. У рўмолчани чўнтагидан олиб, солиб қўяр ва яна оларди. Бир варақ дафтар қоғози ҳажмида келадиган рўмолча четлари чиройли гул ва япроқлар шакли билан безаб тикилган, бир чеккасига, безаклар орасига иккита катта ва битта кичкина ҳарфлар билан қизил ипда: «С. ж. М» деб тикилган, бунинг маъноси «Султонмурот жана Мирзагул», яъни Султонмурот билан Мирзагул дегани эди. Улар мактабда қирғиз алфавити реформа қилинмасдан олдин ўрганган мана шу лотинча ҳарфлар Султонмуротнинг узундан узоқ мактублари ва шеърларига жаврб эди.\nСултонмурот отхонага шодлигини базўр босганича қайтиб келди. У буни бировлар билан баҳам кўрадиган бахт эмаслигини, бу фақат унинг ўзигагина аталганлигини ва бошқа ҳеч ким ўзидай бахтиёр бўлолмаслигини ҳис қиларди.\nБироқ бугунги учрашув ҳақида болаларга жудаям айтгиси, ўзига совға қилинган рўмолчани уларга кўз-кўз қилгиси келарди…\nИши юришиб кетди. Болалар отларини суғориб, тагларини тозалашди, челакларда сули олиб келиб, охурларга хашак солишди. У бирпасда ишга киришиб кетди. Қашлоғич билан отларининг таранг, бақувват яғрин ва ёнбошларини тез-тез қашлаб, хашак олиб келгани югурди. Югураркан, ҳамиша солдатча гимнастёркасининг кўкрак чўнтагига тикиб қўйилган рўмолчасини туярди. Гўё кўкрагида кўзга кўринмас чўғ ёниб тургандай эди. Шу туфайли ҳам у хурсанд, ҳаяжонда эди. Бахтиёрлиги — Мирзагул унинг муҳаббатини қабул этганлигидан, ҳаяжонланиши сабаби эса аллақандай англашилмас туйғуларнинг пайдо бўлаётганидан эди…\nУ беда келтириш учун отхона ортидаги беда ғарами томон югурди. Бу ер жимжит ва ёруққина бўлиб, қуриган ўтларнинг ҳиди анқиб турарди. Унинг яна рўмолчага жудаям қарагиси келиб кетди. Чўнтагидан рўмолчани олиб, ўтларнинг ислари орасидан унинг ўзига хос ҳидини ажратиб, томоша қила бошлади. Рўмолчадан хушбўй атирсовун ҳидига ўхшаш ҳид келарди. У бир куни мактабда Мирзагулнинг сочларидан шундай бир ҳидни туйганди. Ҳозир ёдига тушди, бу ўша ҳид эди. У рўмолчани қўлларида тутиб тураркан, кимдир бирдан рўмолчага чанг солди. Бурилиб қараса, Онатой!\n— Ия, ҳали сен ундан рўмолча олиб тураман дегин?\nСултонмурот лавлагидай қизариб кетди:\n— Бу ёққа чўз!\n— Шошма. Бир кўрай-чи.\n— Сенга айтяпман, бу ёққа бер.\n— Бақираверма, бераман. Бошимга ураманми буни!\n— Берасанми, бермайсанми?\n— Қаттиқроқ бақир, қаттиқроқ! Совғага берилган рўмолчамни тортиб олди, деб бақирмайсанми! — де-ди-да, рўмолчани чўнтагига солиб қўйди.\nКейин нима бўлганини Султонмурот билмай қолди. Фақат кўз олдида Онатойнинг ғазабдан ва қўрқувдан ранги қув ўчиб кетган юзи лип-лип қилди-ю, сўнгра у бор кучи билан рақибини бир туширди ва бирдан қорнига қаттиқ тепки тушиб ўзи бир чеккага учиб кетди. Энгашиб йиқилаёзди-да, аранг оёқларида туриб олди ва ғарам ёнида янада ғазабга миниб, жон-жаҳди билан Онатойга ташланди. Болалар югуриб келишди. Улар ёқалашиб кетишди. Уч кишилашиб уларни ажрата бошлашди. Болалар, қўйинглар энди, дея ёлвориб, уларнинг қўлларига осилиб олишар, Султонмурот билан Онатой қонлари қайнаб бир-бирларини аямай муштлашар ва тинмай бир-бирига ташланишарди. Оқибат нима билан тугашини — ё ўлиш, ёки рўмолчани қайтариб олиш эканлигини ҳис этган Султонмурот фақатгина: «Бер! Бер дейман!» сўзларини такрорларди. Онатой бақувват бўлиб, совуққонлик билан ҳара-кат қиларди. Аммо адолат ва ҳақиқат Султонмурот томонида эди. У тез-тез йиқилса ҳам орқа-олдига қарамай ҳужум қиларди. Сўнгги марта у ғарам ёнида ётган паншахага йиқилди. Қўллари шу онда ўз-ўзидан паншахага ёпишди. У паншахани ўқталганча ўрнидан сакраб турди. Болалар ҳар тарафга қочганларича бақириб юборишди:\n— Эсингни йиғ!\nОнатой унинг рўпарасида, қаёққа қочсам экан, дея аланглаб, оғир нафас олганча, қўллари, оёқларини ёйиб турар, бироқ ҳеч қаёққа қочиб кетолмасди. Бир томонда ғарам, иккинчи тарафда отхона девори ғов бўлиб турарди. Худди шу дақиқада Султонмурот ўзини қўлга ололди. Бу охиргиси эканини, бундан бошқа чораси ҳам йўқлигини у тушуниб турарди.\n— Бу ёққа бер, — деди у Онатойга, — бўлмасам ёмон бўлади!\n— Ма, ол! Ма! — ҳазилга айлантиришга уриниб шошиб қолди Онатой. — Сени қара-ю! Ҳазиллашиб ҳам бўлмайдими! Тентак! — деди унга рўмолчани ирғитар экан.\nСултонмурот рўмолчани кўкрак чўнтагига солиб қўйди. Қўрқувлари ўтиб кетди. Болалар енгил нафас олишиб, ғала-ғовур бошлангандан сўнггина Султонмурот боши айланаётгани, оёқ ва қўллари қалтираётганини сезди. Ёрилган лабидан қонни туфлаб, худди маст одамдай гандираклаб ғарам ортига ўтдида, ўзини пичан устига ташлади, чалқанча ётганича нафасини ростлаб, ўзига келди…\nЭрталаб хоннинг ҳарамдан чиқиш вақти яқинлашқан, салом ва истиқбол учун хослардан саккиз-тўққузи йиғилған эдилар. Шу кутиш асноси эшикда ҳовлиқиб Султонали кўринди. ...


Сайтда дунёнинг исталган нуқтасига авиачипталарни сотиб олинг\nФойдали – бу бизнинг йўлимиз! Қулайми? Унданам яхши!\nБайбол веб -сайтида сиз нафақат қарзга пул олишингиз, балки дунёнинг исталган нуқтасига авиачипталарни сотиб олишингиз мумкин. Ўзингиз ёки яқинларингиз учун.\nХизматнинг фарқи шундаки, у сизга нархларни солиштириш ва энг яхши битимни топиш имконини беради.\nҲаволани кузатиб боринг ➡ baibol.ru/buy-avia, қайердан ва қайерга учаётганингизни, қайси рақамларда, битта ёки йўқлигини кўрсатинг ва қидириш тугмасини босинг. Тизим автоматик равишда энг яхши нархни таклиф қилади ва муқобил вариантлар ҳақида маълумот беради.\n#байбол билан бирга нархлари паст бўлган чипталарни қидиринг!\nЯқинлари учун чипталар сотиб оладиганлар учун, биз Байбол Россияда Тожикистон, Ўзбекистон ва Қирғизистон фуқароларига тезкор кредитлар берганини эслаймиз. Қисқа вақт ичида ёки умуман етишмай қолганда, сайтимизнинг асосий саҳифасида керакли миқдордаги сўровни қолдиришингиз мумкин.\nБизнинг телефон: ???? 8 (800) 550-57-57.


Kutubxona | Яна онанизм (мастурбация ёки кафтаки) ҳақида ......\nЯна онанизм (мастурбация ёки кафтаки) ҳақида ...\nQo'shdi: admin (02.03.2020 / 11:19)\nОнанизм (мастурбация ёки кафтаки) ҳирсий хоҳишни алоқасиз қондириш услуби бўлиб, баъзилар уни ўта зарарли, деб билишса, бошқалар унга бепарво қарайдилар. Бу иккала нуқтаи назарни ҳам тўғри деб бўлмайди.\n“Онанизм” атамасини чўпон Онан ҳақидаги ривоят билан боғлашади. Ривоят қилинишича, ўз ҳирсини ғайритабиий йўл билан қондиришга одатланган бу кимсанинг ахлоқсизлигидан ғазабланган Парвардигор уни иккала қўлидан ҳам жудо қилиб жазолаган экан.\nБошқа ривоятлар эса “Инжил” қаҳрамонлари билан боғлиқ. Бу ривоятга кўра, Онаннинг отаси унга акасидан қолган тул аёл билан яшашни буюрганлигини хушламагани боис, у шаҳватини фарзанд бўлмасин дея қўл ёрдамида ерга тўкишга одатланган экан.\nКўпгина ўрис олимлари шаҳвоний жўшқин ёшда россиялик ўсмир йигитларнинг 55-70 фоизи, қизларнинг 25-30 фоизи онанизм билан шуғулланишларини эътироф этишмоқда.\nПрофессор А.М.Свядощнинг: “...ёшлик пайти мастурбация билан аҳён-аҳёнда шуғулланиш — жинсий фаолият беқарорлигини маромига солиш услубидир. У кескин қўзғалишнинг шаштини сусайтириши туфайли зарарсиздир...”, — деган фикрига ҳам қўшилиб бўлмайди. Айрим олимларнинг: “онанизм билан шуғулланиш фойдали”, — деган ташвиқлари эса мутлақо асоссиздир.\nТиббий нуқтаи назардан кафтакининг қуйидаги турлари тафовут қилинади:\n1. Фрустрацион псевдомастурбация жинсий аъзоларга тегиниш натижасида закар таранглашади, аммо шаҳват чиқиши ва лаззатланиш ҳисси рўй бермайди.\n2. Балоғат ёшига етмаганлар эрта мастурбацияси ҳали жинсий майл пайдо бўлмаган ёшда, яъни ҳали ўн ёшга тўлмаганларда учрайдиган ҳол. Бу ҳолда закар қўзғалса-да, гоҳо шаҳват чиқмайди. Гоҳида эса шаҳват чиқиши кузатилса-да, лаззатланиш рўй бермайди.\n3. Ўспиринлик давридаги мастурбация энг кўп учрайдиган кафтаки тури ҳисобланади. Бу шаҳвоний ҳирс билан боғлиқ бўлганлиги туфайли жинсий майл, эҳтилом пайдо бўлган балоғат ёшидан бошлабоқ рўй бериши кузатилади.\n4. Ўрин босувчи маструбация йигирма ёшдан сўнг пайдо бўлади. Жинсий ҳаёт кўрган йигитлар аёлидан маълум бир сабабларга кўра ажралиб қолиши натижасида бу усулни қўллашга мажбур бўлишади.\n5. Персевератор — обсессив мастурбация барча жинсий муносабат шаклларини сиқиб чиқарган, патологик турдаги, дардсимон онанизмдир.\nОдатда, юқорида таъкид этилган бошқа турдаги кафтакилардан, кўпчилик маълум бир вақтга келиб халос бўла олиши мумкин. Аммо бу турдаги онанизм билан шуғулланувчилар ҳатто уйланганидан сўнг ҳам бу одатни асло канда қила олмайдилар. Кафтакининг бу тури билан шугулланувчи бемор бўлганликлари\nтуфайли, оғир ҳолларда закар таранглашмаса ҳам, шаҳват чиқмаса ҳам, инзол бўлмаса ҳам бу одатларини қайта-қайта такрорлайверадилар.\n6. Тақлидомуз мастурбация билан шуғулланадиганлар асло ўз ихтиёри билан ёлғизликда кафтаки қилмайдилар. Улар ўз шериклари орасидан ажралиб қолмаслиги учунгина тенгдошлари билан “пойгаларда” қатнашадилар, холос.\nМутахассисларнинг таъкидлашларича, 3- 4- тур яъни ўспиринлик давридаги ҳамда ўрин босувчи мастурбация — физиологик ҳол бўлиб, ҳеч қандай даволаш услубларисиз ва асоратсиз йўқолиб кетади. 2-балоғатга етмаганлар эрта мастурбациясининг қўзғовчи сабаби аниқланиб махсус чора кўрилиши лозим. 5-турдаги дардсимон онанизм касаллик ҳисобланиши боис даволаш тадбирларини қўллаш ва қўзғовчи сабабларини йўқотиш мақсадга мувофиқ бўлади.\n1- 6- турдаги ёлғондакам мастурбацияда эса ҳеч қандай даволаш зарур эмас, фақат тарбиявий услубларни тўғри йўлга қўйиш кифоя бўлади, холос.\nОта-оналар болаларини онанизмга мойил қилиб қўйиши мумкин бўлган қуйидаги ҳолатларга эътибор беришлари шарт:\n1. Болага ўта тор кийимлар кийдирилиши ва баданнинг ифлослиги туфайли жинсий аъзо ҳудудининг қичиши.\n2. Вақтида хатна қилинмаганлиги боис, олат кертмагининг закар бошидаги шаҳвоний таъсирчан ҳудудларни қисиши, яъни фимоз дардининг таъсири.\n3. Биз ўзбекларнинг ўғил болаларга “носвойингдан бер”, — дея жинсий аъзосига тегиниб эркалашимиз ва гижжаларнинг бола орқа тешигини қичитиши ҳам онанизмга мойиллик туғдириши мумкин бўлган омиллардандир.\n4. Болаларнинг бекорчилиги ва тантиқлиги ҳам бу одатга сабаб бўлиши мумкин.\n5. Ўспиринлар ҳайвонларнинг ҳатти-ҳаракатларига, ўзидан ёши каттароқларнинг ахмоқона қилғуликларига тақлид этишлари ҳам табиий.\n6. Ўткир масаллиқли, тузламали, кучли таомларнинг уйқудан олдин кўп истеъмол қилиниши ҳам безовта қилувчи хатарли омиллардандир.\n7. Уйқусизлик, асабийлик ҳам ўсмирларни онанизм домига итаради. Зеро, кафтакининг тинчлантирувчи кучи ўсмирларни ўзига тез жалб этиши билан хавфлидир.\n8. Бугунги кундаги энг хатарли сабаблар сирасига беибо адабиётлар ўқиш, шаҳвоний-ишқий саргузаштли суҳбатларга қулоқ тутиш билан бир қаторда, ойнаи-жаҳон, “видео”, мобил телефон, интернетнинг кони зарар таъсирини ҳам киритиш лозим. Айниқса, назоратсиз қолган ўсмирнинг бешарм-ҳаёсиз лавҳаларни томоша қилиши, кейинчалик ҳирснинг сунъий йўл билан қондирилишига олиб бориши шаксиздир.\nОнанизм амалга оширилиш тарзига кўра шартли икки турга бўлинади.\nБиринчи тури руҳий онанизм бўлиб, эҳтиёж ҳар хил ҳолатларни кўз олдига келтириб шаҳвоний хаёл суриш билан қондирилади.\nИккинчи, механик турда эса жинсий аъзоларга тегинилиб, қитиқланилиб ҳирс қондирилади. Бу ҳолат, балоғат давридан то турмуш қургунга қадар жинсий фаолликка қараб, ҳафтада бир ёки икки-уч маротаба давом этиб, кўпинча турмуш қурилганидан сўнг буткул йўқолиб кетади. Лекин айрим иродаси мустаҳкам бўлмаган шахсларда бу ҳолат одат тусига кириб қолиши мумкин. Баъзи кимсалар бу одатни уйланганидан сўнг ҳам ташлай олмасликлари натижасида онанизмнинг хатарли психопатологик тури вужудга келади.\nБундай беморларда ҳар хил руҳий ўзгаришлар рўй бериб, орқа мияда жойлашган жинсий марказларнинг иш фаолияти бузилади. Бунинг натижаси ўлароқ жинсий ожизликнинг орқа мия тури пайдо бўлиши эҳтимолдан холи эмас.\nБундан ташқари, онанизмга ўта ружу қўйиш ички жинсий аъзоларнинг яллиғланишига ҳам сабаб бўлади. Шунингдек, онанизм нормал физиологик жинсий алоқадагидек лаззат бермаганлиги учун асабий-руҳий беқарорликка олиб келади. Олатга ҳадеб тегавериш баъзан одат тусига кириб қолади. Қониқишнинг бу турида асаб системасига юкланадиган вазифа одатий жинсий алоқадагидан бошқача бўлади, чунки айни ҳолда кўриш, сезиш, ҳидлаш каби табиий қўзғатувчилар тинч туради.\nБиз юқорида таъкидлаган онанизмнинг салбий оқибатлари анча кам учрайдиган ҳоллардир. Афсуски, онанизм ҳақида фикр юритилган баъзи илмий оммабоп китобларда унинг асоратлари ўта бўрттириб кўрсатилган. Натижада, бир пайтлар бу иш билан шуғулланган кўплаб соғлом кимсалар, ўзларини жинсий жиҳатдан ноқодир ҳисоблаб, изтироблар комига тушиб қолганлар. Онанизм билан аҳён-аҳёнда шуғулланиш ҳеч қандай жинсий хасталикка олиб келмайди. Аммо бу ахлоқсизликка одатланмаслик мақсадга мувофиқдир.\nОнанизмнинг бироз бўлса-да асоратланганлиги қуйидаги белгиларда ифодаланади:\nа) кафтаки пайти закар таранглашмаган ҳолатда ҳам, шаҳват чиқиши муттасил рўй берса;\nб) бу одатни кунига икки-уч маротабалаб, кўп вақт давомида асло тарк этиб бўлмаса;\nв) аёлларга бўлган майл буткул йўқолса;\nг) бу машғулотсиз мутлақо ухлаб бўлмаса;\nд) шаҳват қизғимтир рангда бўлса ва у мояклар оғриғи билан бир вақтда чиқса, мутахассис-шифокорга мурожаат қилиш мақсадга мувофиқдир.\nДемак, онанизм билан\nкунига икки-уч маротаба, кўп вақт давомида шуғулланилсагина асоратларга олиб келар экан. Агар ўз вақтида мутахассис шифокорга мурожаат этилса, энг оғир асоратларини ҳам бемалол даволаш мумкин.\nОта-оналар болаларининг онанизмга одатланмасликлари учун қуйидаги маслаҳатларга амал қилишлари лозим:\n1. Бола гўдаклигиданоқ ташқи жинсий аъзоларининг тоза тутилишига ва гигиеник муолажаларнинг тўғри бажарилишига эътибор қилиш зарур. Бола қўлини ҳадеб олатига теккизмаслигини назорат қилиш зарур. Боланинг ости мойчечакли илиқ ваннада ювиб турилса, янада яхши бўлади.\n2. Болаларни ҳаво ваннаси ва артиниш билан чиниқтириш, қаттиқроқ тўшакда ухлатиш, уйғонганларидан сўнг ўринларида узоқ вақт чўзилиб ётишларига йўл қўймаслик ҳам фойдадан холи бўлмайди.\n3. Болани бекорчилик, уйқусизлик ва жуда тор кийимлар кийишдан асраган маъқул.\n4. Кичик ёшдаги болаларнинг орқа тешик яқинида бўладиган гижжаларнинг жинсий аъзоларни қичитиши туфайли беихтиёр онанизм билан шуғулланишларини англаган ҳолда даволаш чора-тадбирларини қўллаш лозим.\n5. Ота-оналарнинг болалар олдидаги шахсий ибрати зарурлигини унутмасдан, уларни зарарли таъсиротлардан эҳтиёт қилиш зарур. Айниқса, фарзандларимиз турли беибо томошалар ва фильмлар оғушига тушиб қолмасликлари учун қаттиқ назорат ўрнатиш жоиз. Замонамиздаги энг катта қусурлар ибо ва ҳаё йўқолишининг натижасидир. ”.\nЗамонавий тиббиёт қуйидагиларни онанизмдан сақловчи воситалар сифатида тавсия қилади:\n- жисмоний меҳнатга ружу қўйиш;\n- спорт билан машғул бўлиш;\n- тандаги ортиқча қувват заҳирасини камайтирувчи нафл рўзалар тутиш;\n- уйқусизлик, бекорчиликдан узоқ бўлиш кабилар шулар жумласидандир.\nХуш даволанмаса нима булади?\n1. ўсаётган организм тўлиқ такомилга етмай қўл билан истимнога одатланиш жинсий аъзолар ва простата бези меъёрий ривожини маълум даражада издан чиқазиши мумкин.\n2. жуда ёшликдан бу ишга одатланиш шартли рефлекслар тизимига ҳам салбий таъсир кўрсатади. Қолаверса, бу ишга ўта ружу қўйган кимсаларнинг бора-бора уйланишга, умуман, аёл кишига майли пасайиб кетиши мумкин. Бундай кимсалар хаёлот оламига муқим ўрнашиб олган “гўзал”ларидан воз кечишни хоҳламай қолишлари кузатилади.\n3. бу ишга ўта ружу қўйганлар закар етарлича таранглашмаётганлигидан шикоят қилишади. Чунки улар бу ишга жуда ҳам одатланганларидан сўнг шаҳват вужуд тўлиқ жунбушга келмасиданоқ тўкилади.\nАфсуски охирги пайтларда аёллар онанизми ҳам гоҳо-гоҳо учраётганлиги эътироф этилмоқда. Шартли тарзда қизларга хос— бокиралик даври онанизми ва жувонларга хос онанизм турларини тафовут қилиш мумкин.\nАёллар онанизми эрининг мизожи сустлиги, шаҳватни тез тўкиши, бефаросатлиги боис қониқиш ҳиссини мунтазам равишда туймаган ёки турмуш ўртоғидан барвақт ажралиб қолган заифаларда учраши кузатилади. Охирги пайтларда бокиралик даври онанизми билан узоқ вақт, эҳтиросли тарзда машғул бўлиш камдан-кам ҳолларда бўлса-да, қуйидаги асоратларга олиб келиши мумкин экан:\n1. Узоқ вақт бу одат билан машғул бўлиш бора-бора асл меъёрий шаҳвоний ҳиснинг сўнишига олиб келиши мумкин.\n2. Бу бачкана машғулот жинсий аъзолар сезувчанлигини кескин ошириб юбориши боис, қизлар турмуш қурганларидан сўнг анчагача жинсий алоқадан лаззат ҳиссини туя олмасликлари мумкин.\n3. Бокиралик даври онанизмида нафақат механик қитиқланиш балки хаёлий жуфтнинг иштироки ҳам муҳим ўрин тутади ва бўлажак турмуш ўртоғи ўша хаёлдаги идеалнинг ўрнини босолмайди. Натижада, айримлар турмуш қургандан сўнг ҳам бу иш билан шуғулланишда давом этадилар. Баъзида бу ҳол оилаларнинг бузилишига ҳам олиб келади.\n4. Ўта ҳарисманд қизлар бокиралик даврида онанизм билан эҳтиросли машғул бўлаётиб, иффат пардасига дарз етказишлари ҳам эҳтимолдан холи эмас.\nАйрим олимларнинг фикрларича, онанизм билан машғул бўлган қизларнинг кўпчилиги бузуқлик кўчасига ҳам кириб қолишлари ҳеч гап эмас экан. Зеро, онанизм ва фоҳишалик орасидаги масофа анча яқинлигини унутмаслик лозим.\nШу боис ҳам, оқила оналар қизлар тарбиясида пайдо бўлаётган айрим чигалликларни тўғри англаган ҳолда тезда бартараф этишга бел боғлашлари мақсадга мувофиқ.\nTezlik: 0.743 sekund


Аллоҳ уни дўзахга ташлашидан қўрқиб... | Azon.uz - Ахборот-таҳлилий портал\n1444 20:30 06.05.2021\nСаъд ибн Аби Ваққос розияллоҳу анҳу айтади:\n“Набий саллоллоҳу алайҳи ва салламнинг олдиларида ўтирган эдим. У зот кишиларга мол тарқатдилар. Фақатгина мен уларнинг энг афзали деб ўйлаган бир кишига мол бермадилар.\n— Эй Аллоҳнинг Расули! Нега фалончига мол бермадингиз? Аллоҳга қасамки, мен уни мўъмин деб ўйлайман, дедим.\nРасулуллоҳ саллоллоҳу алайҳи ва саллам менга жавоб бермадилар. Сўнгра мол олмаган кишининг солиҳ инсон эканлиги менга янада таъсир қилиб яна аввалги гапимни қайтардим:\n— Эй Аллоҳнинг Расули! Аллоҳга қасамки, мен уни мўъмин, деб ўйлайман.\nУ зот яна сукут сақлаб менга жавоб қайтармадилар. Мен ҳам озгина жим туриб яна гапимни такрорладим. Шунда менга дедилар:\n— Эй Саъд! Мен учун бир инсон суюклироқ бўлса-да, бошқасига бераман. Сабаби Аллоҳ уни дўзахга ташлашидан қўрқаман!\nБу ҳадис буюк ҳадис агар тушунсак. Агар буни англаганимизда Аллоҳнинг ризқни турлича тақсимлаганининг ҳикматини тушунишимиз осонроқ бўлар эди. Набий саллоллоҳу алайҳи ва саллам баъзи инсонларнинг иймони заиф бўлгани учун уларга мол бериб турар эдилар. Эҳтимол агар уларга мол бермасалар, мусулмон эканликларига сабр қила олмаган бўлишар эди. Уларга мол беришлари раҳмат эди. Саҳобалардан баъзиларини яхши кўрсалар-да, уларга мол бермас эдилар. Чунки улардаги иймон мустаҳкам тоғлар каби бақувват эканлигини билар эдилар. Уларга бир нарса бериш ёки бермаслик уларнинг иймонига таъсир қилмас эди. Аллоҳнинг ризқлардаги ўлчови ана шундай.\nАллоҳ таоло баъзи инсонларга раҳмат юзасидан мол беради. Зеро У азалий илми билан уларни фақатгина мол тузатишини билади. Худди шунингдек, У Ўзи севган баъзи бандаларини молдан маҳрум қилади. Чунки Аллоҳ у бандаларини фақатгина фақирлик тузатишини билади. Аллоҳ таоло Хизр ва Мусо алайҳис саломни мискинларнинг кемасини тешишлари учун юборди. Агар улар у кемани тешмаганларида подшоҳ у кемани мусодара қилган бўлар эди.\nТафаккур қилинг! У бандалар Аллоҳ учун қанчалар азиз бўлишган. Ҳаттоки уларга Ўзининг солиҳ бандаси Хизр алайҳис саломни ва Калимуллоҳ Мусо алайҳис саломни юбораяпти. Уларни бой қилиш учун эмас, ҳаттоки фақир ва мискин ҳолда қолдирадиган ризқ манбаларини муҳофаза қилиши учун шундай қилаяпти. Аллоҳ уларни бой қилмади. Ваҳоланки, бунга қодир эди. Аллоҳ уларнинг ризқини узмади. Ваҳоланки, бунга қодир эди. Аммо уларга бўлган муҳаббати ўлароқ бу фақирона ризқлари уларга фойдали эканлигини билди\nАгар ризқинг тор бўлса уларни эслаб овун. Эҳтимол сенга шу фойдалидир. Қўлингда молингни озлиги қалбингни юмшатади, табиатингни мулойимлаштиради. Бу сен учун сени туғёнга соладиган, Робингдан чалғитадиган молдан яхшиликдир. Банда учун ўзи ихтиёр қилган нарсалардан Аллоҳ унга ихтиёр қилган нарсалар яхшидир.\nУмар ибн Хатто розияллоҳу анҳу айтганларидек:\n“Агар ғайб пардалари очилганида банда ўзи учун фақатгина Аллоҳ танлаган нарсаларнигина танлар эди!”.\nАллоҳ Дўзах Расулуллоҳ Махсус таҳлил\n733 20:05 21.09.2021\n1259 11:35 04.06.2021\n6737 19:00 17.05.2021\n1074 20:00 10.05.2021\n1405 14:30 08.05.2021


“Реал” Икер Касильяснинг “Порту”га ўтганини эълон қилди\n09:36 / 12.07.2015\nМадриднинг “Реал” клуби 34 ёшли дарвозабон Икер Касильяснинг “Порту”га ўтганини эълон қилди. Бу ҳақда клубнинг расмий сайтида маълум қилинди.\nКасильяс “Реал” сафида 1998 йилдан бери 17 йил давомида ўйнаб келди. Икер клуб таркибида 5 марта Испания чемпионати, 2 марта Испания Кубоги ва 4 марта Суперкубоги, 3 марта Чемпионлар Лигаси, 2 марта Европа суперкубоги ва бир мартадан Қитъалараро кубок ва клублараро жаҳон чемпионатидаги бош совринларни қўлга киритган. Дарвозабон Испания терма жамоаси сафида 2 марта Европа чемпиони (2008 ва 2012) ва бир марта жаҳон чемпиони (2010) бўлган.\nКасильяс замонамизнинг энг яхши дарвозабонларидан бири ҳисобланади ҳамда Футбол тарихи ва статистикаси халқаро федерацияси талқини бўйича 5 марта дунёнинг энг яхши дарвозабони мукофотига лойиқ деб топилган.


УМУМЖАМОА ҲИСОБИДА УЧИНЧИ ЎРИНДА БОРЯПМИЗ - Ўзбекистон овози газетаси\nТуркманистон пойтахти Ашхобод шаҳрида 17 сентябрь куни ёпиқ иншоотларда ва жанг санъатлари бўйича V Осиё ўйинларининг тантанали очилиш маросими бўлиб ўтди. Мазкур тадбирда Президентимиз Шавкат Мирзиёев ҳамда бир қанча мамлакатларнинг давлат ва ҳукумат раҳбарлари, Осиё олимпия кенгаши раҳбарияти ва фахрий меҳмонлар иштирок этди.\nТуркманистон Президенти Гурбангули Бердимуҳамедов Осиё ўйинларини очиқ, деб эълон қилди. Тадбир театрлаштирилган саҳна кўринишлари ва санъаткорларнинг чиқишлари билан кўтаринки ўтди. Осиё ўйинлари мадҳияси остида Осиё Олимпия кенгашининг байроғи кўтарилди. Сўнгра мусобақа машъаласини ёқиш жараёни бўлиб ўтди.\nЮртимиз делегациясини Олимпия стадионидаги спорт мухлислари олқишлар билан кутиб олди. Байроғимизни оғир атлетика бўйича жаҳон чемпионати кумуш медали соҳиби Улуғбек Алимов кўтариб ўтди.\nМаълумот ўрнида: ҳамюртларимиз мусобақанинг биринчи кунида жиу-житсу ҳамда туркман кураши бўйича баҳсларда иштирок этиб, 2 олтин, 3 кумуш, 8 бронза медали билан умумжамоа ҳисобида 2-ўринни эгаллаган эди.\nКеча мусобақа тақвимидан ўрин олган футзал, енгил атлетика, оғир атлетика, теннис, таэквондо (WTF), велоспорт (трек) бўйича баҳслар бошланди.\nФутзал бўйича Ўзбекистон терма жамоаси гуруҳдаги дастлабки ўйинини БАА терма жамоасига қарши ўтказди. Ҳисоб — 5:1.\nБаландликка сакраш бўйича ҳамюртимиз Надия Дусанова 1.86 натижа кўрсатиб, олтин медални қўлга киритди. Иккинчи ўринни яна бир спортчимиз Сафина Садуллаева (1,83) эгаллади. Туркман кураши беллашувларида Дилафруз Мамажонова терма жамоамизга бешинчи кумуш медални олиб берди. Шу куни спортчиларимиз 12 бронза медалига ҳам сазовор бўлишди.\nМусобақанинг учинчи кунги натижаларига кўра, ҳамюртларимиз 3 олтин, 5 кумуш, 20 бронза, жами 28 медаль билан умумжамоа ҳисобида 3 ўринни эгаллаб турибди.


Қорақалпоғистон ҳайвонот оламини қирилиб кетишдан қандай асраб қолиш мумкин? - Фарғона.Ру ахборот агентлиги\n23.05.2006 20:31 msk\nБу мақолани бизга нукуслик Валентин Бочин жўнатган. У Қорақалпоғистонда хизмат кўрсатган маданият ходими, қирқ йиллик тажрибага эга бўлган журналист.\nТЕРГОВНИ ЖУРНАЛИСТ ОЛИБ БОРАДИ\nҚорақалпоғистон ҳудудида “Ҳайвонот оламини ҳимоя қилиш ва қўриқлаш” қонуни қўпол тарзда бузилмоқда. Негаки, Амударё ҳавзасидаги биологик ранг барангликни сақлаб қолиш дастури юзасидан фаолият олиб бораётганлар орасида мутахассислар йўқ. Қорақалпоғистон Давлат табиат қўмитаси ҳайвонот оламини ҳимоя қилиш Бошқармаси фаолияти Нукус раҳбариятини балиқ ва ҳайвон гўшти билан таъминлаш, бойлик ортиришга қаратилган.\nБу ташкилот ташкил этилганига 18 йил бўлди. Шу давр мобайнида тўрт нафар раҳбар келиб кетди. Бироқ, улардан бирортаси ҳам соҳа мутахассиси бўлмаган.\nБиология соҳасида билим йўқлиги туфайли қўпол хатоликларга йўл қўйилмоқда. Ҳар йили Тошкентдан 24 апрелдан 10 июлгача кўпайиш мавсуми бўлгани учун балиқ ови таъқиқлангани тўғрисида кўрсатма келади. Бироқ, балиқнинг тухумлаши бошлиқларнинг кўрсатмаси билан эмас, Амударёдаги сувнинг ҳароратига қараб бўлади. Масалан, чўртанбалиқ +5 ва +10 ҳароратда тухумлайди. Бу эса кўрсатмада белгиланган муддатлардан анча олдин амалга ошади.\nДавлат томонидан назоратнинг сустлиги туфайли овчилик хўжаликлари ва қўриқхоналар бошқармасига агроном Т. Абдиров раҳбар этиб тайинланди. У Франция ва Италиядан келган туристлар учун ов уюштирди. Ҳар бири овчига лицензияга биноан 5 ҳайвонни отишга рухсат берилади. Бироқ, Т. Абдировнинг жонбозлиги туфайли қисқа муддатда республика 5 минг ҳайвондан ажралди.\nБундай ҳолатлар такрорланмаслиги учун муаллиф икки таклиф киритади: Биринчиси, зоологлардан иборат қуролланган ҳимоя гуруҳини ташкил этиш лозим. Иккинчи, эркак ҳайвонни ўлдирганлик учун жуда қаттиқ жазо белгилаш лозим. Чунки, ҳайвонот оламида урғочилар ўн мингдан ошган тақдирда, эркак ҳайвонлар мингтага тўғри келади.\nЗоолог М. Косбергенов сайғоқларни ва Устюртда кам учрайдиган ҳайвонларни ҳимоя қилиш борасида махсус инспекция ташкил қилиш дастурини таклиф қилди. Табиат вазирлиги бу таклифни ҳатто ўрганиб ҳам чиқмади, жавоб ҳам ёзмади.\nҲайвонлар қирилаётган бир пайтда, Орол табиатини ҳимоя қилиш прокуратураси прокурори А. Абдуллаев икки йил оралиғида сайғоқларни овлаган браконьерларга қарши бирорта ҳам жиноят иши очилмаганини маълум қилди. Нега табиат қўмитаси браконьерларни прокуратурага топширмаяпти? Негаки, Устюртда вазиятни табиат қўмитаси эмас, браконьерлар назорат қилмоқдалар. Беш йил мобайнида (2001-2005) республикада биронта ҳам браконьерга жазо берилмаган.


Қозоғистон махсус хизматлари ўз халқи хавфсизлигига кафолат беролмайди - Фарғона.Ру ахборот агентлиги\n27.04.2006 16:46 msk\nДаурен Ахметбаев (Астана)\n26 апрель куни Қозоғистон парламенти қуйи палатаси-мажлис депутатлари пленар йиғилишга Бош вазир Даниал Ахметов раҳбарлигида бир қатор вазирларни таклиф қилдилар. Бироқ улар бандликларини рўкач қилиб, депутатлар “меҳмондорчилиги”ни рад этдилар.\nҚозоқ депутатлари Бош вазирнигина эмас, ташқи ишлар вазири Қосимжўмарт Тўқаев, миллий хавфсизлик хизмати раиси Амангелди Шабдарбаев, маданият ва ахборот вазири Ермухамет Ертисбаевни гапга солмоқчи эдилар.\nДепутатлар Уалихан Калижанов ва Нурбахан Рустемовлар вазирларни парламентга чақириш таклифини киритар эканлар, махсус хизматлар мамлакат фуқаролари хавфсизлигини нақадар кафолатлай оладилар, деган саволга жавоб олмоқчи эдилар.\nАхметов, Тўқаев, Шабдарбаевлар қозоқ-ўзбек чегарасида яқинида содир бўлган воқеа муносабати билан парламентга чақирилган эдилар. Ўзбек чегарачилари қозоқ фуқаросини қўлга олиб, унга тан жароҳатлари етказган.\nДепутат Уалихан Калижанов “Нега бизнинг чегарачилар тегишли чораларни кўрмай, бундай вазият юзага келишига имконият яратдилар?”, деган саволга жавоб олмоқчи эди.\nУмуман олганда Астана учун миллий хавфсизлик масаласи бугунги кунда долзарб бўлиб турибди.\nҚозоғистон жамоатчилигини миллий хавфсизлик хизмати “Аристон” бўлими ёрдамида сиёсатчи Алтинбек Сарсеннбаевнинг ўғирланиши ва ўлдирилиши қаттиқ ташвишга солди.\nШундан сўнг, мамлакат фуқаролари орасида доимо ҳалоллик, поклик, принципиаллик рамзи бўлган махсус хизматларга нисбатан шубҳа пайдо бўлди.\nБундан ташқари, яқинда махсус хизматлар обрўсини тўкадиган яна бир қатор далиллар пайдо бўлди. Қозоқ-Хитой чегарасида жиноий ширкатлар махсус хизматлар кўмагида ХХРдан Қозоғистонга контрабанда йўли билан турли хил маҳсулотларни олиб ўтиши фош бўлди. Атабинск жиноий гуруҳининг Хоргос (Алмати вилояти) божхона постидан келадиган даромади миллионлаб доллар билан ўлчанмоқда. Миллий хавфсизлик қўмитаси (МХҚ) айбни божгирларга ағдарган бўлсада, жамоатчилик бу иш МХҚ таркибидаги чегара қўшинлари назоратисиз амалга ошган, деган фикрда.\nАйни пайтда, ўтган якшанбада Алмати шаҳрида бўлиб ўтган воқеа ҳам шов-шувли бўлди. Президент қўриқчилик хизмати ўз ҳимоясидаги одамни, гўёки спиртли ичимлик ичиб олган ҳолда машина бошқараётган америкалик дипломат Ли Генри Ричард автомашинаси билан тўқнашувининг олдини олиб қололмади ва ёки буни истамади.\nВазиятнинг нақадар мураккаблигини президент Назарбоев ҳаммадан яхшироқ билади. У махсус хизматларнинг малакасизлигидан ҳафсаласи пир бўлган бўлиши мумкин. Шунинг учун ҳам, исталган одам томонидан суиқасд, деб баҳоланса бўладиган якшанбадаги воқеа анча пайтгача жамоатчиликка ошкор қилинмади.\nМажлис депутатларининг ташвишини тушунса бўлади. Вазирларнинг “банд”лиги ҳам тушунарли. Чунки уларнинг депутатлар берадиган саволларга жавоблари йўқ.\nДепутатларнинг маданият ва ахборот вазири Ертисбаевни йиғилишга чақиришларида ҳам мантиқ бор. Вазир томонидан “Қозоғистон-1” телеканали раҳбарияти алмаштирилгач, телекомпаниянинг юздан ортиқ ходимлари ўз ихтиёрлари билан ишдан бўшадилар. Эфирдан ўттиз тўртта дастур олиб ташланди. Бундан ташқари вазир телеканални ҳукумат тасарруфидан чиқариб, хусусийлаштирмоқчи, деган миш-мишлар пайдо бўлди.\nДепутат Нурбах Рустемов вазирнинг давлат оммавий ахборот воситаларини Евросиё саноат гуруҳлари ва “Казкоммерцбанк” томонидан молиялаштириш тўғрисидаги баёноти хавотирли эканини айтди:\n- Давлатнинг стратегик ахборот ресурсларини молия-саноат гуруҳлари қўлига топшириш қандай оқибатларга сабаб бўлишини Ертисбаев тушунармикин?\nЎз-ўзидан бу ҳам миллий хавфсизлик масаласидир.\nМамлакат президенти Нурсултон Назарбоевнинг ҳарбийлар фаолиятига юқори баҳо берганига қарамай, Мудофаа вазирлигида ҳам аҳвол махсус хизматларда бўлганидай яхши эмас.\nЭкспертларга кўра, Қозоғистон Мудофаа вазирлиги командирлар таркибининг саксон фоизи олган маълумот уларнинг эгаллаган лавозимларига тўғри келмайди. Бир пайтнинг ўзида, ҳақиқатан ҳам малакали бўлган мутахассислар заҳирада қолиб кетмоқда. Маслан, айни пайтда авваллари округ қўмондони, Қозоғистон Қуролли кучлари бош штаби раҳбари ва мамлакат мудофаа вазири вазифасини бажарувчи лавозимларида ишлаган генерал-лейтенант Бахитжан Ертаев шу кунларда полковник эгаллаши керак бўлган лавозимда ишламоқда.\nАрмия офицерлари буни Мудофаа вазири Мухтар Алтинбаевнинг генералга нисбатан шахсий хусумати билан изоҳлайдилар. Ҳақиқатан ҳам шундай бўлиши мумкин. Чунки, 2000 йилда Бахитжан Ертаев ҳарбий самолётларнинг Шимолий Корея режимига сотилиши муносабати билан кўтарилган жанжалда барча айбни ўз зиммасига олган эди. У бошқаларни айбламади ва шунинг учун ҳам М. Алтинбаев вазир этиб тайинлангач, лавозими пасайтирилди.\nОддий қозоғистонликларнинг аксиламерикача кайфиятлари бугун авжига чиққан пайт. Америкалик дипломатнинг якшанба куни кўрсатган “каромати” натижаси мана шундай бўлди. Бироқ, таҳлилчилар бу вазиятни муҳокама қилар эканлар, Ли Генри Ричардга қўйилган барча даъволарни олиб ташлаб, уни мукофотлаш керак, деган фикрга келмоқдалар. Чунки, бу воқеа мамлакат раҳбариятига генералларнинг миллий хавфсизлик юқори даражада кафолатлангани тўғрисидаги баёнотлари нақадар ҳақиқатдан узоқ эканлигини кўрсатиб қўйди.\nБугун Қозоғистон махсус хизматлари ўн беш миллион аҳолигагина эмас, ҳатто президент Назарбоев хавфсизлигига ҳам кафолат бера олмайдилар.


ТАЪСИС КОНФЕРЕНЦИЯСИ ҳуқуқ\nГлавная / Ҳуқуқ / ТАЪСИС КОНФЕРЕНЦИЯСИ\nКонференцияда туман Кенгаши депутатлари, маҳалла фуқаролар йиғин-лари раислари, маслаҳат-чилари, туман фаоллари иштирок этишди.\nАнжуман аввалида туман ҳокими Э.О.Яқубов Президент Фармони мазмун-моҳияти, шу асосдаги муҳим вазифалар ҳақида маъруза қилди.\nКонференцияда қатор масалалар муҳокама этилиб, қарорлар қабул қилинди. Шунга кўра Фуқароларни ўзини-ўзи бошқариш органлари фаолиятини муво-фиқлаштириш бўйича туман кенгаши тузилди, таркиби ва Низоми, шунингдек, ижро аппарати тузилмаси тасдиқланди.\nКонференция ишти-рокчилари бир овоздан фуқароларнинг ўзини-ўзи бошқариш органлари фаолиятини мувофиқлаштириш бўйича ҳудудий кенгаш раиси, раиснинг биринчи ўринбосари ҳамда ёшлар ишлари, диний- маърифий масалалар, кексалар ва фахрийлар ишлари бўйича ўринбосарларини сайладилар.\nТуман ҳокими Э.О.Яқу-бов ҳудудий кенгаш раиси (жамоатчилик асосида) Ж.Машарипов раиснинг биринчи ўринбосари - “Маҳалла” ҳайрия жамоат фонди туман бўлинмаси бошқарув раиси этиб сайландилар. Шунингдек, Республика ва вилоят таъсис конференцияларига делегатлар сайланди.\nАнжуман ишида “Ма-ҳалла” хайрия жамоат фонди вилоят бўлими раиси ўринбосари Б.Машарипов қатнашди.\nҳуқуқшунос, фуқароларни ўзини-ўзи бошқариш\nорганлари фаолиятини мувофиқлаштириш бўйича туман кенгаши аъзоси.


Жамшид Искандеров: Ўйин мухлисларга ёқди деб ўйлайман » Скачать музыку бесплатно новинки музыки 2016-2017\nЖамшид Искандеров: Ўйин мухлисларга ёқди деб ўйлайман\nКомментариев: 0 Просмотров: 145 Дата: 15-03-2016, 18:02 Бир неча дақиқа олдин ОЧЛ-2016 3-туридан ўрин олган “Пахтакор” – “Сепахон” учрашуви якунланди. Мазкур беллашувда “шерлар” гуруҳ пешқадамини кичик 1:0 ҳисобида мағлуб этишди. Ўйиндан сўнг эса Жамшид Искандеров учрашув борасида ўз фикрларини билдириб ўтди. - Мухлисларнинг қўллаб тургани бизга далда бўлди. Уларнинг кўмаги биз учун айни муддао бўлди. Жуда ҳам қийин ўйин бўлди. Биз фақат ғалаб учун ўйнадик ва буни уддаладик. Қўлдан кеганча ҳаракат қилдик. Беллашув мухлисларга ёқди деб умид қиламан. Ҳакамлар ўз ишларини аъло даражадла бажаришди. Рақибни яхши ўрганиб чиққандик ва мураббийнинг кўрсатмаларини бажардик, - дейди Искандеров. - деб хабар бермоқда Stadion.uz нашри.